

**MINISTERUL FINANŢELOR**

**RAPORT PRIVIND EXECUția bugetARĂ**

**FINALĂ PE ANUL 2022**

**Cuprins**

[I. Analiza situației macroeconomice 2](#_Toc516046452)

[II. Deficitul ESA şi deficitul structural 7](#_Toc516046456)

[III. Politica fiscal bugetară 9](#_Toc516046457)

[IV. Cheltuielile de natura investițiilor în anul 2022 37](#_Toc516046458)

[V. Activele financiare şi nefinanciare guvernamentale 40](#_Toc516046459)

[VI. Finanțarea deficitului bugetar şi datoria publică 42](#_Toc516046460)

[Anexa nr.1 Execuția bugetului general consolidat în anul 2022 45](#_Toc516046461)

[Anexa nr.2 - Tabelul de corespondenţă privind metodologia de tranziţie între datele bazate pe contabilitatea in numerar şi datele bazate pe standardele sistemului european de conturi 2020 46](#_Toc516046463)

# 

# 

# 

# **Analiza situației macroeconomice**

În anul 2022 economia naţională s-a confruntat cu suprapunerea unor şocuri multiple, cum ar fi izbucnirea conflictului ruso-ucrainean, majorări succesive de preţuri pentru bunurile energetice şi unele materii prime, dar şi continuarea alterării lanţurilor globale de aprovizionare. Aceste şocuri au avut cel mai relevant impact asupra tuturor categoriilor de preţuri, ceea ce explică diferenţele între estimările şi realizările aferente anului 2022.

Prognoza de creștere economică utilizată la elaborarea legii bugetului de stat pentru anul 2022 a fost realizată în luna noiembrie 2021 (varianta de toamnă 2021) şi a luat în considerare unele majorări de preţuri pentru bunurile energetice şi materiile prime, induse de amplificarea cererii agregate după perioada pandemică, nefiind anticipată la acel moment criza energetică determinată de apariţia războiului din Ucraina şi a sancţiunilor asociate. În aceste condiţii s-a estimat o creştere, în termeni reali, a produsului intern brut cu 4,6%. Cadrul macroeconomic a vizat politicile fiscale şi bugetare care să creeze premisele unei evoluţii economice sustenabile.

Principalii indicatori macroeconomici ai cadrului bugetar au fost:

|  |  |  |
| --- | --- | --- |
|  | **Buget 2022** | **Realizări** |
| PIB - miliarde lei | 1.317,3 | 1.409,8 |
| Creştere economică - % | 4,6 | 4,7 |
| Deflator PIB - % | 5,8 | 13,4 |
| Inflaţia - medie anuală - % | 4,7 | 16,4 |
| * sfârşitul anului - % | 6,5 | 13,8 |
| Număr mediu de salariaţi – % | 2,0 | 1,5 |
| Şomeri înregistraţi la sf. anului - mii persoane | 258 | 239,1 |
| * rata şomajului - % | 2,9 | 3,1 |
| Câştigul salarial mediu brut - lei lunar | 6.095 | 6.430\* |

*Notă: Datele PIB pentru anul 2022 sunt provizorii*

*\*) Realizări pe baza datelor lunare*

Creşterea economică s-a bazat pe contribuţia următorilor factori:

* **Pe partea cererii**, s-a apreciat faptul că, în anul 2022, formarea brută de capital fix va fi pilonul de susţinere al avansului economic. Prognoza creşterii investiţiilor brute cu 9,3% s-a bazat pe o absorbţie eficientă a sumelor alocate prin PNRR şi a celor disponibile prin Cadrul financiar multianual. Pentru consumul privat, având în vedere tendinţa de majorare a preţurilor de consum începând cu a doua parte a anului 2021, s-a estimat o creştere moderată (4,5%), fiind de aşteptat o încetinire a dinamicii puterii de cumpărare a populaţiei. La fundamentarea consumului guvernamental s-a avut în vedere alocarea de resurse bugetare, atât pentru compensarea prețurilor la energie şi gaze, cât şi în contextul prelungirii crizei pandemice în primul trimestru al anului. Estimarea pentru sectorul extern a luat în considerare o diminuare a volumului de activitate cauzată de dificultățile existente în lanțurile de aprovizionare.
* **Pe latura ofertei** s-a considerat îmbunătățirea activității în toate sectoarele economice. Astfel, pentru industrie s-a estimat o creștere a VAB cu 4,4%, în condițiile în care se preconiza că vor continua întreruperile în lanțurile de aprovizionare, cu precădere în prima jumătate a anului.
* Pentru construcții estimarea a fost una optimistă, respectiv 9,0%, luându-se în considerare că acest sector va beneficia de un impuls venit din proiectele finanțate prin fondurile europene.
* Proiecția pentru servicii a fost de asemenea pozitivă, cu o dinamică de 4,3%, sectorul terțiar în ansamblul său reprezentând principalul susținător al creșterii economice.

Datele statistice publicate de INS au relevat, în anul 2022, o dinamică reală a produsului intern brut de 4,7%, reprezentând un spor de 6,7 puncte procentuale peste nivelul înregistrat în 2019, considerat un an de referință normal, ceea ce arată că economia nu numai că a revenit la nivelul dinaintea crizei sanitare, dar a reușit să performeze într-un an destul de dificil, dominat de influența mai multor crize (energetică, inflaționistă, a lanțurilor de aprovizionare). Comparativ cu scenariul pentru buget, realizările relevă scăderi ale activității la industrie și agricultură. Pentru industrie la elaborarea prognozei pentru buget s-a avut în vedere prelungirea dificultăților legate de aprovizionare, dar la momentul respectiv nu se anticipa declanșarea conflictului ruso – ucrainean, care a amplificat aceste fenomene dar a generat şi o criză energetică la nivel european, afectând, prin prețurile ridicare, în special industriile energofage (chimie, metalurgie).

În anul 2022, economia României a reușit să facă față șocurilor, înregistrând o valoare nominală a produsului intern brut de 1.409,8 miliarde lei, cu o diferență în plus de 92,5 mld. lei față de estimarea pentru buget. Aceasta s-a datorat în cea mai mare parte unui nivel al deflatorului net superior (cu 7,6 puncte procentuale) celui estimat, rezultat ca urmare a majorărilor semnificative ale prețurilor producției industriale, a costului în construcții cât şi a bunurilor de consum.

Pe elemente de utilizare, avansul economiei în anul 2022 s-a datorat creșterii înregistrate de **cererea internă** (5,2%). Rezultatele deosebite din sectorul construcțiilor din a doua jumătate a anului s-au reflectat corespunzător în dinamica investițiilor brute (+8,0% față de anul 2021), contribuind cu 1,9 puncte procentuale la creșterea economică. Acest avans s-a datorat alocării atât a fondurilor europene, cât şi a celor publice pentru finanțarea, în special, a lucrărilor de infrastructură. Efectul s-a concretizat într-o îmbunătățire semnificativă a ratei de investiție (circa 25%), asigurându-se se premisele trecerii de la o economie bazată pe consum la una bazată pe investiții.

*- modificări procentuale față de anul precedent -*

|  | **Cadrul macroeconomic pentru buget 2022** | **Realizări**  **2022** |
| --- | --- | --- |
| Cererea internă | 5,4 | 5,2 |
| Consum final | 4,1 | 5,2 |
| - Consum privat, din care: | 4,5 | 5,5 |
| * Cheltuiala pentru consum final al populaţiei | 4,5 | 5,5 |
| - Consum guvernamental | 2,7 | 4,3 |
| Formarea brută de capital fix (FBCF) | 9,3 | 8,0 |
| Exportul de bunuri şi servicii | 5,4 | 9,6 |
| Importul de bunuri şi servicii | 7,2 | 9,9 |
| **PRODUSUL INTERN BRUT** | **4,6** | **4,7** |
| Industrie | 4,4 | -2,3 |
| Agricultură, silvicultură, pescuit | 3,1 | -11,6 |
| Construcţii | 9,0 | 11,2 |
| Total servicii | 4,3 | 7,7 |
| Impozite nete pe produs | 4,7 | 5,3 |

*Notă: Datele pentru anul 2021 sunt provizorii*

**Consumul privat**, cu o dinamică robustă (+5,5%) a avut o contribuție importantă la creșterea economică (+3,4 puncte procentuale). Ca urmare a situației economice interne (majorarea prețurilor la produsele energetice şi la bunurile de consum) care a necesitat luarea unor măsuri de sprijin a populației vulnerabile, dar şi al crizei externe provocate de conflictul de la granița țării (acordarea de sprijin cetățenilor ucraineni refugiați), consumul guvernamental s-a majorat cu 4,3%, contribuind cu 0,8 puncte procentuale la creșterea economică.

Pe latura externă, satisfacerea cererii ridicate de investiții şi consum a necesitat importuri de bunuri şi servicii suplimentare, acestea avansând în anul 2022 cu 9,9%, în timp ce exporturile de bunuri şi servicii au înregistrat, în termeni reali, o creștere ușor inferioară 9,6%). Efectul celor două componente s-a concretizat într-o contribuție negativă a exportului net la creșterea produsului intern brut de 0,7 puncte procentuale.

**Contribuția elementelor de creare şi utilizare la creșterea reală a PIB**

*- procente -*

|  | **2021** | | **2022** | |
| --- | --- | --- | --- | --- |
|  | **Cadrul macroeconomic pentru buget 2022** | **Realizări** | **Cadrul macroeconomic pentru buget 2022** | **Realizări** |
| **Cererea internă** | **8,6** | **7,3** | **5,7** | **5,4** |
| - Consum final | 5,2 | 5,2 | 3,3 | 4,2 |
| * Consum privat | 4,9 | 4,9 | 2,8 | 3,4 |
| * Consum guvernamental | 0,2 | 0,2 | 0,5 | 0,8 |
| - Formarea brută de capital | 3,5 | 2,1 | 2,4 | 1,3 |
| * Formarea brută de capital fix | 2,0 | 0,4 | 2,4 | 1,9 |
| * Modificarea stocurilor | 1,4 | 1,7 | 0,0 | -0,6 |
| **Exportul net** | **-1,7** | **-1,5** | **-1,1** | **-0,7** |
| - Exportul de bunuri şi servicii | 3,5 | 4,6 | 2,1 | 3,9 |
| - Importul de bunuri şi servicii | 5,2 | 6,2 | 3,2 | 4,6 |
| **PRODUSUL INTERN BRUT** | **7,0** | **5,8** | **4,6** | **4,7** |
| - Industrie | 1,2 | 1,3 | 0,9 | -0,5 |
| - Agricultură, silvicultură, pescuit | 0,8 | 0,2 | 0,1 | -0,5 |
| - Construcţii | 0,0 | -0,5 | 0,6 | 0,7 |
| - Total servicii | 4,1 | 3,9 | 2,5 | 4,5 |
| - Impozite nete pe produs | 0,9 | 0,9 | 0,4 | 0,5 |

*Notă: Datele pentru 2021 sunt semidefinitive, iar cele din 2022 sunt provizorii.*

Pe **partea ofertei**, se remarcă evoluția construcțiilor care, pe fondul accelerării din trimestrul III şi IV ca urmare a dezvoltării lucrărilor de infrastructură, au înregistrat o majorare a valorii adăugate brute cu 11,2% susținând avansul economic cu 0,7 puncte procentuale. Un rol esențial în extinderea activității în construcții l-a avut utilizarea fondurilor europene în finanțarea proiectelor de investiții.

Sectorul serviciilor a reprezentat în anul 2022 principalul generator al creșterii produsului intern brut cu o contribuție de 4,5 puncte procentuale. În dinamică, sectorul terţiar s-a majorat cu 7,7%, atât ca urmare a performanțelor înregistrate de serviciile moderne, dar şi a evoluțiilor însemnate a activităților din comerț, HORECA, culturale şi recreative.

În cadrul serviciilor, se evidențiază ramura „informații şi comunicații” care a menținut evoluțiile bune din ultima perioadă, realizând o majorare cu 20%, aceasta reprezentând cel mai ridicat nivel din economie. Participarea acestora la creșterea produsului intern brut a fost de 1,3 puncte procentuale. Un alt domeniu performant, cu o evoluție importantă a fost cea a „serviciilor suport, profesionale şi administrative” cu un ritm anual de 13,1%, în condițiile în care desfășurarea acestor activități a revenit la normal odată cu ridicarea stării de alertă.

Disfuncționalitățile în procesele de aprovizionare şi prețurile ridicate la energie au făcut ca activitatea în industrie să se restrângă, valoarea adăugată diminuându-se astfel cu 2,3%, reducând avansul economic cu 0,5 puncte procentuale.

Agricultura pe fondul unor condiții climatice nefavorabile, dar şi a prețurilor ridicate la inputurile utilizate, a înregistrat o scădere a valorii adăugate brute cu 11,6%, ceea ce s-a concretizat într-o contribuție negativă, de 0,5 puncte procentuale, la creșterea reală a PIB.

**Inflația anuală** a urmat o traiectorie ascendentă pe parcursul anului 2022, în contextul creșterii generalizate a prețurilor produselor energetice şi materiilor prime şi al incertitudinilor determinate de războiul declanșat la granițele naționale. Efectele acestor crize suprapuse s-au concretizat în presiuni asupra prețurilor şi erodarea puterii de cumpărare a populației, astfel încât în luna decembrie a fost înregistrată o rată anuală a inflației de 16,4%, fiind cea mai mare creștere din ultimii 20 de ani.

Cauza presiunilor inflaționiste a provenit, în principal, din partea componentei energetice, inclusiv combustibili, creșterile de preț survenite fiind preluate ulterior, în costurile de producție. Dinamica prețurilor la bunurile energetice s-a situat, în lunile de vară, la un nivel ridicat, dar au înregistrat o temperare spre finalul anului, determinată de reglementarea privind reducerea cu 50 bani/litru a prețurilor carburanților la pompă, precum şi de schema de plafonare OUG 27/2022 a prețurilor la energie electrică şi la gaze naturale pentru populație. Astfel, rata anuală înregistrată pentru prețurile produselor energetice a fost de 39,7% (decembrie 2022/decembrie 2021).

Presiuni suplimentare s-au manifestat şi din partea mărfurilor alimentare, sub impactul majorării costurilor de producție, în special cu energia şi materiile prime agroalimentare, la care s-a adăugat dinamica în creștere a mărfurilor din import. Şi în ceea ce privește prețurile alimentelor neprocesate, a fost înregistrată o tendință ascendentă, pe fondul condițiilor meteorologice din lunile de vară, nefavorabile culturilor de legume-fructe. Astfel, în ultima lună a anului 2022, a fost consemnată o inflație anuală de 22,1%, grupa mărfurilor alimentare depășind cu 5,7 puncte procentuale indicele total al prețurilor de consum.

Ca medie anuală, inflația s-a situat pe un platou înalt al valorilor, rata anuală fiind de 13,8%. S-au înregistrat creșteri peste medie la prețurile mărfurilor alimentare (15,7%) şi celor nealimentare (14,7%), în timp ce tarifele pentru servicii s-au majorat într-un ritm mai lent, cu doar 7,8%.

# **II. Deficitul ESA și deficitul structural**

**II.1 Deficitul ESA**

Pentru anul 2022, deficitul administrației publice generale s-a calculat pe baza datelor transmise de instituțiile publice și a celor provizorii ale companiilor de stat clasificate în administrația publică, deficitul rezultat (date semifinale) conform metodologiei ESA 2010 fiind de 6,2% din PIB.

Comparativ cu anul 2021 deficitul calculat conform metodologiei ESA 2010 în anul 2022 s-a redus cu 0,9 puncte procentuale de la 7,1% din PIB în 2021 la 6,2% din PIB în 2022.

**Deficitul administrației publice generale conform ESA 2010**



Deficitul bugetar calculat conform metodologiei europene s-a situat peste limita nivelului de referință a Pactului de Stabilitate și Creștere, înregistrând un nivelul de 6,2% din PIB în anul 2022.

Deficitul bugetar aferent anului 2022 s-a situat peste media deficitului bugetar pentru zona euro de 3,6% din PIB și pentru UE27 de 3,4% din PIB.

Conform datelor publicate de EUROSTAT[[1]](#footnote-1) douăzeci de state membre au înregistrat în anul 2022 deficit bugetar dintre care unsprezece au raportat deficite de peste 3 % din PIB în timp ce șase state membre au raportat excedent bugetar și unul a raportat echilibru bugetar.

Deficite peste media europeană s-au înregistrat în Italia (-8,0%); România și Ungaria (-6,2%); Malta (-5,8%); Spania (-4,8%); Franța (-4,7%); Letonia (-4,4%); Belgia (-3,9%); Polonia (-3,7%) și Cehia (-3,6%). Deficite sub 3% din PIB, în anul 2022, au fost înregistrate în Portugalia (-0,4%); Lituania (-0,6%); Finlanda (-0,9%); Slovacia (-2,0); Grecia (-2,3%); Germania (-2,6%) și Bulgaria (-2,8%). Cele mai mari excedente bugetare s-au înregistrat în Danemarca (+3,3% din PIB); Cipru (+2,1% din PIB) și Irlanda (+1,6% din PIB).

**II.2 Deficitul structural**

Soldul structural al bugetului general consolidat al României s-a situat în anul 2022 la -5,6% din PIB potențial, continuând tendința de ameliorare de la maximul de -7,5% din PIB potențial cât s-a înregistrat în contextul pandemiei de COVID-19.

În anul 2022, componenta ciclică a deficitului bugetului general consolidat a fost de -0,6% din PIB potențial, corespunzătoare unei valori negative a output-gap de -1,8% din PIB potențial.

**Deficitul structural**



# **Politica fiscal bugetară**

**III.1. Obiectivele politicii bugetare în anul 2022**

Construcția bugetară pentru anul 2022 și orizontul 2023-2025 a avut la bază următoarele obiective:

|  |
| --- |
| * Relaxarea graduală a măsurilor de înlăturare a efectelor crizei pandemice generate de COVID-19, care au țintit populația și operatorii economici, pe măsură ce riscurile la adresa sănătății se diminuează și redresarea economică devine robustă, crearea premiselor pentru menținerea și susținerea unui nou cadru de dezvoltare durabilă, justă şi intruzivă care să asigure o tranziție ecologică eficientă economic, suportabilă social şi axată pe competitivitate, inovație şi decarbonizare, finanțarea schemelor de ajutor de stat în vederea sprijinirii mediului de afaceri; * Realizarea graduală a consolidării fiscale prin măsuri care să permită atingerea țintei de deficit prevăzută de regulamentele europene până la sfârșitul orizontului de prognoză, respectiv anul 2024, contribuind, în acest fel, la scăderea inflației, a ratelor dobânzilor, a deficitului comercial şi de cont curent al balanței de plăți, precum şi la stabilitatea cursului valutar al leului; * Reforma, prioritizarea și programarea multianuală a investițiilor publice într-o manieră eficientă, profesionistă și transparentă cu efect multiplicator şi aport direct la formarea brută de capital fix, prin creșterea aportului fondurilor europene aferente cadrului financiar 2021-2027 și cele aferente Mecanismului de Redresare și Reziliență ce finanțează reformele și investițiile stabilite prin Programul Național de Redresare și Reziliență. Acestea vor fi orientate către proiecte de infrastructură şi în domeniul bugetării verzi reprezentată de finanțarea obiectivelor ce vizează schimbările climatice şi mediul, în conformitate cu reglementările adoptate la nivel european; * Crearea unei politici fiscale predictibile pentru susținerea și adaptarea mediului de afaceri la provocările ridicate de criza sanitară, simplificarea fiscalității și fluidizarea proceselor interne, pentru a crea premisa unei creșteri economice durabile; * Dezvoltarea şi diversificarea instrumentelor de management ale datoriei publice pentru menținerea datoriei publice la un nivel sustenabil; * Măsuri consistente pentru crearea și consolidarea unor finanțe publice sănătoase, prin eficientizarea calitativă a cheltuielilor publice cu focalizare pe: * finanțarea unui pachet de reforme în domeniul muncii, al pensiilor, măsuri active de protecție privind grupurile defavorizate și cele vulnerabile; * consolidarea bugetării pe programe pe bază de indicatori de rezultat la toate nivelurile administrației publice centrale și locale care să permită transparența deplină a cheltuielilor publice, îmbunătățirea clarității și coerenței procesului de bugetare, prioritizarea politicilor sectoriale și asigurarea unei competiții reale între proiectele propuse spre finanțare și susținerea performanței; * întărirea guvernanței corporative la companiile de stat în vederea îmbunătățirii performanței acestora, prin utilizarea celor mai bune practici la nivel european. |

**III.2. Efectul rectificărilor bugetare**

Bugetul pe anul 2022 a fost construit cu un **deficit cash de 5,84% din PIB** (venituri 33,4% din PIB și cheltuieli 39,2% din PIB) căruia îi corespunde un **deficit ESA de 6,24% din PIB și un deficit structural de 5,71% din PIB.**

**Planificarea bugetară pe orizontul 2022-2025 a avut în vedere:**

* măsurile întreprinse de Guvernul României în anii 2020 și 2021 în diverse domenii afectate de criză precum cel economic, al asistenței sociale, al sănătății și educației, al mediului de afaceri, în vederea stopării efectelor negative ale pandemiei, măsurile noi luate în anul 2022, care vor influența cadrul macroeconomic și indicatorii bugetari pe orizontul 2022-2025, dar și prioritățile de finanțare din bugetul național, măsuri care vor fi relaxate și diferențiate pe măsură ce redresarea devine robustă și riscurile se diminuează;
* obiectivele și măsurile prevăzute în Programul de Guvernare adoptat prin Hotărârea Parlamentului nr.42/2021 privind acordarea încrederii Guvernului, întărite prin operaționalizarea Planului de Redresare și Reziliență care conține reforme în domeniile reglementate care să stimuleze competitivitatea economiei românești și să accelereze convergența reală a României cu economiile dezvoltate din Uniunea Europeană;
* prognoza cadrului macroeconomic pe termen mediu 2020-2025 (varianta de toamnă 2021), elaborată de Comisia Națională de Strategie și Prognoză, conform căreia creșterea reală a PIB în anul 2021 va fi de 7%;
* Având în vedere existența crizei sanitare cu evoluții neuniforme, s-a avut în vedere o construcție bugetară responsabilă și credibilă, evitarea retragerii premature a sprijinului bugetar pentru atenuarea efectelor crizei pandemice, evitarea politicilor prociclice, crearea de spațiul fiscal, vital în economii emergente în vremuri cu incertitudini mari și piețe financiare ușor schimbătoare, argumente pentru evitarea deteriorării stabilității financiare, a evaluării riscului suveran, pentru susținerea mediului de afaceri.

**Veniturile bugetului general consolidat** au fost estimate în sumă de 439,99 miliarde lei, reprezentând 33,4% din PIB.

**Cheltuielile bugetului general consolidat** au fost estimate în sumă de 516,97 miliarde lei reprezentând 39,2% din PIB.

Cadrul macroeconomic pe care se bazează previziunile bugetare pentru perioada 2022-2025 a avut în vedere următoarele aspecte:

* evoluțiile economice de până în prezent ale anului 2021: o creștere economică susținută în principal de investiții, alături de consum, într-un mediu intern favorizat de stabilitatea şi predictibilitatea politicilor macroeconomice, precum și de eficacitatea politicilor guvernamentale privind atenuarea efectelor pandemiei;
* absorbție cât mai bună a fondurilor UE pe cele două axe: cadrul financiar multi-anual şi PNRR;
* revenirea activității economice în toate sectoarele în condițiile respectării strategiei de vaccinare;
* un avans al economiilor din zona Euro de 5,0% şi 4,3% în 2022. Pentru economia mondială se așteaptă o creștere economică de 5,9% în acest an şi 4,9% anul următor;
* contextul european și global: prognoza ia în considerare o continuare a redresării economiilor ca urmare a îmbunătățirii situației sanitare, progreselor campaniilor de vaccinare şi restrângerii graduale a măsurilor restrictive. Astfel, în cazul celei mai recente prognoze a Comisiei Europene, se estimează o creștere economică la nivelul UE de 5,0% în 2021, 4,3% în 2022 şi 2,4% în 2023. Similar, prognoza de toamnă 2021 a Fondului Monetar Internațional (World Economic Outlook) previzionează pentru 2021 un avans al economiilor din zona Euro de 5,0% şi 4,3% în 2022. Pentru economia mondială se așteaptă o creștere economică de 5,9% în acest an şi 4,9% anul următor.

**Măsurile care au stat la baza construcției bugetare pentru anul 2022 au fost:**

* Menținerea în anul 2022 a cuantumului brut al salariilor și sporurilor de care beneficiază personalul din administrația publică centrală și locală, inclusiv personalul care ocupă funcții de demnitate publică și funcții asimilate acestora, la nivelul acordat pentru luna decembrie 2021. Prin excepție de la această regulă, pentru personalul care ocupă funcțiile prevăzute în anexa nr. II „Familia ocupațională de funcții bugetare Sănătate și asistență socială” la Legea-cadru nr.153/2017, cu modificările și completările ulterioare, începând cu 1 ianuarie 2022 salariile de bază se majorează cu ¼ din diferența dintre salariul de bază prevăzut de Legea-cadru nr.153/2017, cu modificările și completările ulterioare pentru anul 2022 și cel din luna decembrie 2021. De asemenea, pentru personalul didactic de predare, personalul didactic auxiliar, personalul didactic de conducere şi personalul de îndrumare şi control din învățământ, începând cu data de 1 ianuarie 2022 salariile de bază se majorează cu ¼ din diferența dintre salariul de bază prevăzut de Legea-cadru nr.153/2017, cu modificările și completările ulterioare pentru anul 2022 şi cel din luna decembrie 2021;
* Menținerea în anul 2022 a cuantumului indemnizației de hrană la nivelul din anul 2021 (4.160 lei/an);
* Acordarea în anul 2022 a voucherelor de vacanță în cuantum de 1.450 lei pentru personalul plătit din fonduri publice și prorogarea în anul 2023 a prevederilor referitoare la acordarea indemnizației de vacanță;
* Menținerea în anul 2022 a indemnizației de merit la nivelul stabilit pentru anul 2021 (6.240 lei/lună);
* Prorogarea până în anul 2023 a prevederilor Legii educației naționale nr.1/2011, cu privire la alocarea de la bugetul de stat și bugetele locale a echivalentului a 6% din produsul intern brut și acordarea din fonduri publice a 1% din produsul intern brut pentru cercetare – măsură prevăzută și în Ordonanța Guvernului nr.57/2002 privind cercetarea științifică și dezvoltarea tehnologică;
* Prorogarea până în anul 2023 a măsurii de acordare a sumei reprezentând echivalentul în lei a 500 euro, fiecărui copil cetățean român și a cupoanelor sociale pentru educație;
* Prorogarea termenului de intrare în vigoare a Legii nr.196/2016 privind venitul minim de incluziune. În contextul imposibilității aplicării Legii nr.196/2016, este necesară menținerea aplicării Legii nr.416/2001 privind venitul minim garantat, pentru o perioadă de minim 1 an, pentru a nu afecta familiile și persoanele singure beneficiare ale ajutorului social și pentru a evita crearea unor noi probleme sociale prin creșterea riscului de excluziune socială, ținând seama și de contextul social și economic actual;
* Prorogarea până în anul 2023 a măsurii de acordare a indemnizației pentru limită de vârstă pentru primari, viceprimari, președinți şi vicepreședinți ai consiliilor județene;
* Neacordarea de tichete cadou și tichete culturale;
* Neacordarea de premii personalului din sectorul bugetar;
* Compensarea timpului lucrat peste programul normal de lucru exclusiv cu timp liber corespunzător;
* Menținerea bazei de calcul pentru unele drepturi de care beneficiază personalul militar, polițiștii și polițiștii de penitenciare la nivelul anului 2021;
* Neactualizarea normei de hrană și echipament de care beneficiază personalul din sectorul de apărare, ordine publică și securitate națională;
* Plata eșalonată a hotărârilor judecătorești având ca obiect acordarea de drepturi salariale personalului din sectorul bugetar;
* Neacordarea indemnizațiilor la ieșirea la pensie, retragere, încetarea raporturilor de serviciu ori la trecerea în rezervă pentru anumite categorii de personal bugetar (cadre militare, polițiști, polițiști de penitenciare, magistrați, personal auxiliar din justiție, funcționari publici parlamentari);
* Amânarea intrării în vigoare a prevederilor Legii nr. 195/2020 care aprobă pentru personalul feroviar, atât din cadrul instituțiilor publice cât și din cadrul operatorilor economici cu capital majoritar de stat, drepturi de natură salarială și de asistență socială cu impact asupra bugetului de stat generat, în principal, de creșterea compensației serviciului public de transport feroviar de călători și a cheltuielilor cu administrarea infrastructurii feroviare;
* Menținerea în plată la nivelul acordat/cuvenit pentru luna decembrie 2021 a unor indemnizații/ajutoare cu caracter reparatoriu stabilite prin legi speciale (revoluționari, persecutați, etc), precum și a indemnizațiilor academicienilor, urmașilor acestora;
* În anul 2022, rentele viagere prevăzute la art. 64 din Legea educației fizice și sportului nr. 69/2000, cu modificările și completările ulterioare, se acordă în cuantumul aflat în plată în luna decembrie 2021.

**Prima rectificare bugetară pe anul 2022** aprobată prin Ordonanța Guvernului nr.19/2022, cu privire la rectificarea bugetului de stat pe anul 2022 și respectiv Ordonanța de urgență a Guvernului nr.20/2022, pentru rectificarea bugetului asigurărilor sociale de stat pe anul 2022, a fost determinată de:

* Evoluția economică din prima parte a anului;
* Analiza execuției bugetare pe primele șase luni ale anului 2022;
* Adoptarea unor acte normative prin care s-au reglementat măsuri de protecție socială pentru suportul populației, măsuri de sprijin a mediului de afaceri, acordarea de sprijin şi asistență umanitară de către statul român cetățenilor străini sau apatrizilor aflați în situații deosebite, proveniți din zona conflictului armat din Ucraina, măsuri ce vizează domeniul sănătății precum și măsuri în domeniul pensiilor, cum ar fi:
* **Ordonanța de urgență a Guvernului nr.118/2020** privind aprobarea Programului de susținere a întreprinderilor mici şi mijlocii "IMM LEASING DE ECHIPAMENTE ŞI UTILAJE";
* **Ordonanța de urgență a Guvernului nr. 118/2021** privind stabilirea unei scheme de compensare pentru consumul de energie electrică şi gaze naturale pentru sezonul rece 2021 - 2022, precum şi pentru completarea Ordonanței Guvernului nr. 27/1996 privind acordarea de facilități persoanelor care domiciliază sau lucrează în unele localități din Munții Apuseni şi în Rezervația Biosferei "Delta Dunării" astfel cum a fost modificată și completată prin Ordonanța de urgență a Guvernului nr. 3/2022;
* **Ordonanța de urgență a Guvernului nr. 2/2022** privind stabilirea unor măsuri de protecție socială a angajaților şi a altor categorii profesionale în contextul interzicerii, suspendării ori limitării activităților economice, determinate de situația epidemiologică generată de răspândirea coronavirusului SARS-CoV-2, precum şi pentru modificarea şi completarea unor acte normative;
* **Ordonanța de urgență a Guvernului nr. 15/2022** privind acordarea de sprijin şi asistență umanitară de către statul român cetățenilor străini sau apatrizilor aflați în situații deosebite, proveniți din zona conflictului armat din Ucraina și actele normative subsecvente acesteia;
* **Ordonanța de urgență a Guvernului nr. 24/2022** privind aprobarea şi finanțarea unor programe de garantare în domenii prioritare pentru economia românească, cu modificările și completările ulterioare;
* **Ordonanța de urgență a Guvernului nr. 27/2022** privind măsurile aplicabile clienților finali din piața de energie electrică şi gaze naturale în perioada 1 aprilie 2022 - 31 martie 2023, precum şi pentru modificarea şi completarea unor acte normative din domeniul energiei, cu modificările și completările ulterioare;
* **Ordonanța de urgență a Guvernului nr. 63/2022** privind unele măsuri temporare pentru acordarea de sprijin material categoriilor de persoane aflate în situații de risc de deprivare materială şi/sau risc de sărăcie extremă, suportate parțial din fonduri externe nerambursabile, precum şi unele măsuri de distribuire a acestuia;
* **Ordonanța de urgență a Guvernului nr.74/2022** privind acordarea unui ajutor financiar pensionarilor sistemului public de pensii, ai sistemului pensiilor militare de stat, precum și beneficiarilor de drepturi prevăzute de legi cu caracter special;
* **Ordonanța de urgență a Guvernului nr. 99/2022** privind aprobarea schemei de ajutor de stat IMM INVEST PLUS şi a componentelor acesteia - IMM INVEST ROMÂNIA, AGRO IMM INVEST, IMM PROD, GARANT CONSTRUCT, INNOVATION şi RURAL INVEST;
* **Ordonanța de urgență nr. 106/2022** pentru susținerea acordării de reduceri ale prețurilor la benzină şi motorină şi pentru modificarea art. 18 din Ordonanța de urgență a Guvernului nr. 41/2022 pentru instituirea Sistemului național privind monitorizarea transporturilor rutiere de bunuri cu risc fiscal ridicat RO e-Transport şi de abrogare a art. XXVIII din Ordonanța de urgență a Guvernului nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative;
* **Legea nr.133/2022** pentru modificarea și completarea Legii nr.95/2006 privind reforma în domeniul sănătății (majorarea și suportarea integral de la bugetul de stat a cheltuielilor aferente alocației de hrană în unități sanitare);
* **Hotărârea Guvernului nr.667/2022** privind instituirea unei scheme de ajutor de stat pentru compensarea creșterii prețului la combustibil pentru alimentarea motoarelor, ca urmare a conflictului armat din Ucraina, precum şi modificarea anexei nr. 2 la Hotărârea Guvernului nr. 370/2021 privind organizarea şi funcționarea Ministerului Transporturilor şi Infrastructurii;
* Reluarea schemei de ajutor de stat, stabilită prin **Hotărârea Guvernului nr.807/2014**, ce are ca obiectiv dezvoltarea regională prin realizarea de investiții în toate sectoarele de activitate. Începând cu luna mai, se începe sesiunea pe schema de ajutor de stat, cu o anvelopă estimată de 1 miliard lei.
* Adoptarea unor acte normative cu influențe asupra veniturilor bugetare între care menționăm:
* **Ordonanța Guvernului nr.16/2022** pentru modificarea şi completarea Legii nr. 227/2015 privind Codul fiscal, abrogarea unor acte normative şi alte măsuri financiar-fiscale.

Rectificarea bugetară a avut în vedere majorarea per sold a veniturilor bugetului general consolidat cu 30.366,6 milioane lei precum și majorarea per sold a cheltuielilor bugetului general consolidat cu 33.016,0 milioane lei majorându-se astfel deficitul bugetar pe anul 2022, în termeni cash, cu 2.649,4 milioane lei.

Pentru a asigura sumele necesare finanțării și implementării măsurilor fiscal-bugetare care au fost întreprinse după aprobarea Legii bugetului de stat pe anul 2022 a fost necesară derogarea de la prevederile art.12, alin.(1) lit. b) și c), art. 17 alin. (2), art.24 și art.26 alin.(4) și (5) din Legea responsabilității fiscal-bugetare nr.69/2010, republicată, cu modificările și completările ulterioare și ale art.3, alin. (2), (5), (6) și (7) din Legea pentru aprobarea plafoanelor unor indicatori specificați în cadrul fiscal-bugetar pe anul 2022 nr.312/2021, astfel având loc următoarele modificări:

* pentru anul 2022 plafonul nominal al cheltuielilor totale, exclusiv asistența financiară din partea Uniunii Europene și a altor donatori, pentru bugetul general consolidat este de 491.765,6 milioane lei, pentru bugetul de stat este de 281.679,6 milioane lei, pentru bugetul general centralizat al unităților administrativ teritoriale este de 103.514,9 milioane lei, pentru bugetul Fondului național unic de asigurări sociale de sănătate este de 54.821,2 milioane lei, pentru bugetul instituțiilor/activităților finanțate integral și/sau parțial din venituri proprii este de 36.518,9 milioane lei, pentru bugetul asigurărilor sociale de stat este de 99.089,2 milioane lei, pentru bugetul asigurărilor pentru șomaj este de 1.941,1 milioane lei și pentru alte bugete componente ale bugetului general consolidat este de 11.485,0 milioane lei;
* plafonul nominal al soldului bugetului general consolidat este de -80.154,0 milioane lei și al soldului bugetului de stat este de -90.738,4 milioane lei;
* pentru anul 2022, plafonul nominal al cheltuielilor de personal din bugetul general consolidat este de 118.156,9 milioane lei, pentru bugetul de stat este de 59.314,2 milioane lei, pentru bugetul general centralizat al unităților administrativ teritoriale este de 37.121,5 milioane lei, pentru bugetul Fondului național unic de asigurări sociale de sănătate este de 309,9 milioane lei, pentru bugetul instituțiilor/activităților finanțate integral și/sau parțial din venituri proprii este de 20.066,2 milioane lei, pentru bugetul asigurărilor sociale de stat este de 426,4 milioane lei, pentru bugetul asigurărilor pentru șomaj este de 155,2 milioane lei și pentru alte bugete componente ale bugetului general consolidat este de 763,5 milioane lei;
* plafonul privind emiterea de garanții de către Guvern, prin Ministerul Finanțelor, și de către unitățile/subdiviziunile administrativ-teritoriale, pentru anul 2022, este de 40.000 milioane lei;
* pentru anul 2022, plafonul nominal al soldului bugetului asigurărilor sociale de stat este de 40,2 milioane lei, iar al bugetului asigurărilor pentru șomaj este de 1.593 milioane lei;
* în anul 2022 plafonul privind finanțările rambursabile, care pot fi contractate de către unitățile/subdiviziunile administrativ-teritoriale este de 1.600 milioane lei, iar plafonul privind tragerile din finanțările rambursabile contractate sau care urmează a fi contractate de către unitățile/subdiviziunile administrativ-teritoriale este de 2.500 milioane lei. Valoarea aferentă finanțărilor rambursabile, care poate fi autorizată anual pentru o unitate/subdiviziune administrativ-teritorială, este de maximum 50 milioane lei, în cazul comunelor, 100 milioane lei, în cazul orașelor și 150 milioane lei, în cazul municipiilor, sectoarelor municipiului București și județelor.

**A doua rectificare bugetară** pe anul 2022 aprobată prin Ordonanța de urgență a Guvernului nr.160/2022, cu privire la rectificarea bugetului de stat pe anul 2022 și respectiv Ordonanța de urgență a Guvernului nr.161/2022, pentru rectificarea bugetului asigurărilor sociale de stat pe anul 2022, a fost determinată de:

* + Evoluția principalilor indicatori macroeconomici pe anul 2022;
  + Analiza execuției bugetare pe primele nouă luni ale anului 2022;
* Necesitatea alocării de fonduri suplimentare pentru asigurarea cu prioritate a cheltuielilor obligatorii;
* Necesitatea asigurării fondurilor pentru desfășurarea activității unităților administrativ-teritoriale;
* Necesitatea asigurării fondurilor în vederea desfășurării normale a activității unor ordonatori principali de credite până la finele anului;
* Necesitatea alocării de sume ordonatorilor principali de credite ai bugetului de stat pentru asigurarea drepturilor de asistență socială;
* Necesitatea asigurării fondurilor necesare finanțării cheltuielilor determinate de implementarea Programului pentru școli al României;
* Necesitatea asigurării fondurilor necesare finanțării cheltuielilor cu bursele acordate elevilor din unitățile de învățământ special și de masă;
* Necesitatea asigurării fondurilor necesare finanțării cheltuielilor de funcționare ale căminelor pentru persoane vârstnice;
* Necesitatea asigurării fondurilor necesare finanțării drepturilor asistenților personali ai persoanelor cu handicap grav sau indemnizațiilor lunare ale persoanelor cu handicap grav;
* Necesitatea asigurării fondurilor necesare finanțării serviciilor sociale din sistemul de protecție a copilului şi a măsurilor de protecție de tip centre de zi şi centre rezidențiale pentru persoane adulte cu handicap;
* Necesitatea asigurării instruirii personalului de specialitate din Ucraina pe linia acordării primului ajutor calificat, pe perioada valabilității Acordului de management al execuției privind proiectul de fond fiduciar pentru răspunsul la pandemie în sprijinul Ucrainei PRTF B/10, încheiat la data de 24 octombrie 2022 între Organizația Tratatului Atlanticului de Nord prin Divizia de Operațiuni și Ministerul Afacerilor Interne, prin Departamentul pentru Situații de Urgență;
* Necesitatea acordării unui ajutor de stat producătorilor agricoli care au înființat culturi în toamna anului 2021 și au fost afectate de seceta pedologică;
* Necesitatea alocării de fonduri pentru derularea Programului Național de Dezvoltare Locală și a Programului de interes public și social derulat prin Compania Națională de Investiții;
* Necesitatea corelării planificării bugetare cu evoluția prognozată a indicatorilor macroeconomici și cu execuția bugetară pe primele nouă luni ale anului;
* Necesitatea asigurării cadrului legal pentru efectuarea de redistribuiri de credite în cadrul anumitor naturi de cheltuieli în vederea bunei desfășurări a activității ordonatorilor principali de credite.

**Veniturile** bugetului general consolidat s-au majorat, pe sold, cu suma de 521,1 milioane lei iar **cheltuielile** bugetului general consolidat pe anul 2022, s-au majorat, pe sold, cu suma de 522,1 milioane lei.

Pentru ca proiectele de act normativ să poată fi aprobate a fost necesară derogarea de la prevederile art.12 alin.(1) lit. b) și c), art.17 alin.(2), art.24 și art.26 alin.(5) din Legea responsabilității fiscal-bugetare nr.69/2010, republicată și ale art.3 alin. (2), (5), (6) și (7) din Legea pentru aprobarea plafoanelor unor indicatori specificați în cadrul fiscal-bugetar pe anul 2022 nr.312/2021, astfel având loc următoarele modificări:

* pentru anul 2022, plafonul nominal al cheltuielilor totale, exclusiv asistența financiară din partea Uniunii Europene şi a altor donatori, pentru bugetul general consolidat este de 496.185,8 milioane lei, pentru bugetul de stat este de 286.962,2 milioane lei, pentru bugetul general centralizat al unităților administrativ-teritoriale este de 103.920,8 milioane lei, pentru bugetul Fondului național unic de asigurări sociale de sănătate este de 55.064,5 milioane lei, pentru bugetul instituțiilor/activităților finanțate integral şi/sau parțial din venituri proprii este de 36.305,2 milioane lei, pentru alte bugete componente ale bugetului general consolidat este de 13.959,5 milioane lei, pentru bugetul asigurărilor sociale de stat este de 99.114,4 milioane lei, pentru bugetul asigurărilor pentru șomaj este de 1.699,6 milioane lei;
* pentru anul 2022, plafonul nominal al cheltuielilor de personal din bugetul general consolidat este de 118.416,2 milioane lei, iar pentru bugetul de stat este de 59.587,7 milioane lei, pentru bugetul general centralizat al unităților administrativ-teritoriale este de 37.121,5 milioane lei şi pentru bugetul instituțiilor/activităților finanțate integral şi/sau parțial din venituri proprii este de 20.066,2 milioane lei, pentru alte bugete componente ale bugetului general consolidat este de 761,0 milioane lei, pentru bugetul asigurărilor sociale de stat este de 413,7 milioane lei, pentru bugetul asigurărilor pentru șomaj este de 156,2 milioane lei;
* pentru anul 2022, plafonul nominal al soldului bugetului general consolidat este de -80.154,0 milioane lei, al soldului bugetului de stat este de -94.595,2 milioane lei, al soldului bugetului Fondului național unic de asigurări sociale de sănătate este de 0,0 milioane lei şi al soldului bugetului instituțiilor/activităților finanțate integral şi/sau parțial din venituri proprii este de 5.538,3 milioane lei, al soldului bugetului asigurărilor sociale de stat este de 42 milioane lei, al soldului bugetului asigurărilor pentru șomaj este de 1.638 milioane lei;
* pentru anul 2022, plafonul privind finanțările rambursabile, care pot fi contractate de către unitățile/subdiviziunile administrativ-teritoriale, este în sumă de 2.100 milioane lei, iar plafonul privind tragerile din finanțările rambursabile contractate sau care urmează a fi contractate de către unitățile/subdiviziunile administrativ-teritoriale este în sumă de 2.500 milioane lei. Valoarea aferentă finanțărilor rambursabile, care poate fi autorizată anual pentru o unitate/subdiviziune administrativ-teritorială, este de maximum 50 milioane lei, în cazul comunelor; 100 milioane lei, în cazul orașelor și 150 milioane lei, în cazul municipiilor, sectoarelor municipiului București şi județelor.

Plafoane privind soldul bugetar pe principalele bugete componente 2022



Plafoane privind cheltuieli totale exclusiv asistenta financiara din partea UE sau alți donatori, în anul 2022



**III. 3. Evaluarea țintelor și a indicatorilor bugetari**

La elaborarea legilor bugetare anuale, s-a avut în vedere un deficit al bugetului general consolidat aferent anului 2022, în bază cash, de 5,84% din PIB, nivel similar cu cel asumat în strategia fiscal bugetară aprobată și în Legea[[2]](#footnote-2) nr.312/2021. În urma rectificărilor bugetare efectuate pe parcursul anului 2022 plafonul soldului bugetului general consolidat exprimat ca procent în PIB a fost diminuat la -5,74% din PIB.

Soldul bugetar pe principalele bugete componente 2022 se prezintă astfel:



Soldul bugetului general consolidat realizat în anul 2022, exprimat ca procent în PIB, a fost de -5,73%, cu 0,11 puncte procentuale sub ținta stabilită în Legea nr.312/2021 și la bugetul inițial și cu 0,01 puncte procentuale comparativ cu ținta stabilită la ultima rectificare bugetară pe anul 2022.

În termeni nominali soldul bugetului general consolidat a depășit ținta stabilită de Legea nr.312/2021 și la bugetul inițial cu 3.782,8 milioane lei și cu 611,8 milioane lei față de plafonul stabilit la ultima rectificare bugetară pe anul 2022.

Ca urmare a evoluției deficitului bugetului general consolidat, soldul primar al bugetului general consolidat s-a redus, în termeni nominali, cu 5.373,3 milioane lei comparativ cu plafonul stabilit de Legea nr.312/2021 și la bugetul inițial iar comparativ cu plafonul stabilit la ultima rectificare bugetară a crescut cu -319,6 milioane lei.

Soldul nominal al bugetului de stat a fost de –82.766,4 milioane lei, cu 2.518,8 milioane lei sub plafonul stabilit de Legea nr.312/2021 și avut în vedere la elaborarea legilor bugetare anuale inițiale și cu 11.828,8 milioane lei sub ținta stabilită la ultima rectificare bugetară.

Soldul nominal în cazul bugetului asigurărilor sociale de stat a fost de -872,0 milioane lei cu -910,9 milioane lei sub plafonul avut în vedere la elaborarea bugetului inițial și stabilit de Legea nr.312/2021 și cu -914,0 milioane lei sub plafonul stabilit la ultima rectificare bugetară.

Soldurile bugetare în cazul bugetului fondului național unic de asigurări sociale de sănătate, bugetului fondului pentru șomaj, bugetului instituțiilor finanțate din venituri proprii s-au încadrat în plafoanele stabilite la ultima rectificare bugetară pe anul 2022.



Cheltuielile bugetului general consolidat (exclusiv asistența financiară din partea UE sau alți donatori) efectuate în anul 2022 au fost în sumă de 490.530,8 milioane lei cu 34.561,4 milioane lei peste plafonul avut în vedere la elaborarea legilor bugetare și stabilit de Legea nr.312/2021. Comparativ cu plafonul stabilit la ultima rectificare bugetară cheltuielile bugetului general consolidat (exclusiv asistența financiară din partea UE sau alți donatori) au fost cu 3.655,0 milioane lei mai mici încadrându-se astfel în plafonul stabilit.

Cheltuielile bugetare (exclusiv asistența financiară din partea UE sau alți donatori) au înregistrat depășiri ale plafoanelor avute în vedere la elaborarea legilor bugetare și stabilite de Legea nr.312/2021 în cazul bugetului de stat (+25.610,7 milioane lei); bugetului centralizat al unităților administrativ-teritoriale (+10.331,8 milioane lei), bugetului asigurărilor pentru șomaj (+214,2 milioane lei), bugetului Fondului național unic de asigurări sociale de sănătate (+3.535,6 milioane lei), bugetului instituțiilor/activităților finanțate din venituri proprii (+2846,3 milioane lei) și a altor bugete componente ale bugetului general consolidat (+3.082,5 milioane lei) în timp ce niveluri sub cele prevăzute s-au înregistrat în cazul bugetului asigurărilor sociale de stat (-500,8 milioane lei).

Comparativ cu plafonul stabilit la ultima rectificare bugetară cheltuielile bugetare (exclusiv asistența financiară din partea UE sau alți donatori) s-au situat sub plafon în cazul bugetului de stat (-7.080,3 milioane lei), bugetului Fondului național unic de asigurări sociale de sănătate(-206,7 milioane lei) și a altor bugete componente ale bugetului general consolidat (-1.101,6 milioane lei) și au depășit plafonul stabilit în cazul bugetului centralizat al unităților administrativ-teritoriale (+2.638,1 milioane lei), în cazul bugetului asigurărilor sociale de stat (+68,0 milioane lei) în cazul bugetului asigurărilor pentru șomaj (+55,6 milioane lei) și în cazul bugetului instituțiilor/activităților finanțate din venituri proprii (+1.438,3 milioane lei).

Cheltuielile de personal ale bugetului general consolidat în anul 2022 au fost în sumă de 117.683,4 milioane lei cu 2.276,4 milioane lei peste plafonul avut în vedere la elaborarea legilor bugetare și stabilit de Legea nr.312/2021.

Cheltuielile de personal ale bugetului general consolidat s-au încadrat în plafonul stabilit la ultima rectificare bugetară fiind cu 732,8 milioane lei sub acesta.

Cheltuielile de personal au depășit plafonul nominal avut în vedere la elaborarea legilor bugetare inițiale și stabilit de Legea nr.312/2021 în cazul bugetului de stat(+1.584,7 milioane lei); bugetului centralizat al unităților administrativ-teritoriale (+725,7 milioane lei); bugetului asigurărilor pentru șomaj (+8,7 milioane lei), bugetului Fondului național unic de asigurări sociale de sănătate(+1,2) și a bugetului instituțiilor/activităților finanțate din venituri proprii (+10,1 milioane lei) în timp ce în cazul celorlalte bugete acestea s-au situat sub plafonul stabilit.

Comparativ cu plafonul stabilit la ultima rectificare bugetară cheltuielile de personal s-au situat sub acest plafon în cazul majorității bugetelor componente la bugetului general consolidat cu excepția cheltuielilor de personal de la bugetului instituțiilor/activităților finanțate din venituri proprii unde plafonul a fost depășit cu 3,9 milioane lei.

**III.4. Execuția bugetară pe anul 2022**

**III.4.1. Execuția bugetară**

Conform datelor definitive, execuția bugetului general consolidat, în perioada 1 ianuarie – 31 decembrie 2022, s-a încheiat cu un deficit cash de 80,77 miliarde lei, respectiv 5,73% din PIB.

Comparativ cu anul anterior, deficitul bugetului general consolidat în anul 2022, în bază cash, s-a redus cu un punct procentual de la 6,73% din PIB în 2021 la 5,73% din PIB în anul 2022.

**Soldul bugetar**



* 1. **III.4.1.1 Veniturile bugetului general consolidat**

Veniturile bugetului general consolidat, în anul 2022, au totalizat 460,20 miliarde lei, reprezentând 32,6% din PIB şi un grad de realizare față de estimările anuale de 96,7%.



Comparativ cu programul anual de încasări veniturile bugetare au înregistrat următoarele evoluții:

* Încasările din veniturile fiscale s-au situat sub nivelului programat a se realiza în anul 2022, gradul de realizare fiind de 98,6%, fiind influențate de evoluția impozitelor și taxelor pe bunuri și servicii.
* Încasările din contribuții de asigurări au fost inferioare programului de încasări, gradul de realizare fiind de 98,8%. Nerealizarea programului a fost determinată de încasările inferioare programului anual în cazul veniturilor din contribuții de asigurări încasate la bugetul de stat (97,8%), la bugetul asigurărilor sociale de stat (98,8%), la bugetul asigurărilor pentru șomaj (97,5%) precum și a celor de la bugetul fondului național unic de asigurări sociale de sănătate (99%).
* Încasările din veniturile nefiscale au fost inferioare programului anual, gradul de realizare fiind de 94,5%;
* Încasările din sumele primite de la UE și alți donatori (inclusiv asistența financiară nerambursabila aferentă PNRR) în contul plăților efectuate s-au situat sub programul anual, gradul de realizare înregistrat fiind de 85,0%.

**Structura veniturilor bugetare**



Din punct de vedere al ponderii principalelor categorii de impozite în total venituri încasate, s-au înregistrat creșteri, comparativ cu anul anterior, în principal în cazul veniturilor din impozitului pe profit cu 0,5 puncte procentuale, din alte impozite și taxe pe bunuri și servicii cu 2,8 puncte procentuale, veniturilor nefiscale cu 1,7 puncte procentuale și a celor din sumele primite de la UE, donații și PNRR cu 0,4 puncte procentuale.

În paralel, s-au înregistrat diminuări, în principal, în cazul veniturilor din accize cu 1,8 puncte procentuale; din impozitele și taxele pe proprietate cu 0,2 puncte procentuale și din contribuții de asigurări cu 3,2 puncte procentuale.

Comparativ cu anul anterior, **veniturile bugetului general consolidat**, în anul 2022, au crescut cu 21,2%(+80,49 miliarde lei) iar ca procent în PIB cu 0,6 puncte procentuale de la 32% în 2021 la 32,6% în 2022.

**Veniturile din economia internă (exclusiv fondurile externe nerambursabile și donațiile)** au fost în sumă de 411,77 miliarde lei în creștere cu 20,7% comparativ cu cele încasate în anul 2021.

**Veniturile fiscale** au crescut, în termeni nominali, cu 23,8% față de anul precedent, iar ca procent în PIB cu 0,6 puncte procentuale de la 15,7% din PIB în anul 2021 la 16,3% din PIB în anul 2022.

Încasările din **impozitul pe profit** în anul 2022 au totalizat 26,66 miliarde lei, în creștere cu 33,0% față de anul 2021, creștere susținută atât de avansul încasărilor din impozitul pe profit de la agenții economici cu 29,3% (+5,6 miliarde lei), cât și de impozitul pe profit virat de băncile comerciale (+1 miliard lei).

Gradul de realizare înregistrat față de programul stabilit pentru această perioadă este de 97,9% (-0,56 miliarde lei).

Încasările din **impozitul pe venit** în anul 2022 au totalizat 33,71 miliarde lei, în creștere cu 20,3% comparativ cu aceeași perioadă a anului precedent, cu un grad de realizare de 101,6% față de programul stabilit.

În structură, încasările din impozitul pe venitul din salarii[[3]](#footnote-3) înregistrează față de aceeași perioadă a anului 2021 o dinamică de 10,5%, sub evoluția fondului brut de salarii de 12,7%[[4]](#footnote-4), fiind influențată și de extinderea facilității acordate salariaților din sectorul agricol și industrie alimentară (efect negativ din scutirea de impozit pe venit din salarii, conform Legii nr. 135/2022[[5]](#footnote-5)).

O evoluție pozitivă a veniturilor din această sursă a fost susținută și de sporul încasărilor din impozitul pe veniturile din dividende 79,9%[[6]](#footnote-6)(+2 miliarde lei, pe seama creșterii semnificative a dividendelor distribuite în baza situațiilor financiare interimare întocmite în cursul anului 2022, cu reținerea cotei de impozit de 5%), impozitul pe venit aferent declarației unice 32,3% (creștere cu 0,7 miliarde lei, pe seama încasărilor din luna mai a anului curent[[7]](#footnote-7)) și impozitul pe veniturile din pensii (+25,1%, creștere în care este inclusă majorarea valorii punctului de pensie cu 10%[[8]](#footnote-8)).

Încasările din **impozitele și taxele pe proprietate** au fost superioare cu 4,2%(+0,27 miliarde lei) comparativ cu anul 2021, gradul de realizare al programului fiind de 98,6%. Nerealizarea programului anual s-a datorat evoluției veniturilor la bugetele locale.

Încasările din **taxa pa valoarea adăugată** au înregistrat 94,09 miliarde lei în anul 2022 (6,7% in PIB), în valori nominale, în creștere cu 18,6% față de nivelul înregistrat în anul 2021. În raport cu programul anual, veniturile din această sursă înregistrează un grad de realizare de 98,8% (-1,14 miliarde lei).

În structură, TVA încasată[[9]](#footnote-9) s-a majorat cu 17,8% (+18,4 miliarde lei) față de cele din anul 2021[[10]](#footnote-10), iar valoarea restituirilor de taxă pe valoare adăugată cu 15,0 % (-3,7 miliarde lei). În anul 2022 media TVA restituită a fost de 2,3 miliarde lei, situându-se peste media de 2,0 miliarde lei înregistrată în perioada similară a anului precedent.

Activitățile economice care au înregistrat creșteri semnificative a TVA de plată, comparativ cu celelalte activități economice, au fost evidențiate pe codurile CAEN 35 (Producția si furnizarea de energie electrica și termică, gaze, apa caldă și aer condiționat), CAEN 41 (Construcții de clădiri), CAEN 46 (Comerț cu ridicata cu excepția comerțului cu autovehicule și motociclete) și CAEN 66 (Activități auxiliare pentru intermedieri financiare, activități de asigurare şi fonduri de pensii). Aceste ramuri economice au reprezentat 63% din totalul creșterii înregistrate în perioada analizată.

Referitor la valoarea schimburilor extracomunitare de bunuri (Extra-UE27)[[11]](#footnote-11) aceasta au crescut cu 36% la importuri și cu 24,2% la exporturi (la valori exprimate în lei) în perioada 1.I-31.XII.2022 comparativ cu perioada similară a anului precedent. În ceea ce privește volumul cifrei de afaceri din comerțul cu amănuntul[[12]](#footnote-12)(cu excepția comerțului cu autovehicule şi motociclete), serie brută, în perioada 1.I-30.XII.2022, comparativ cu perioada 1.I-31.XII.2021, acesta a înregistrat o creștere pe ansamblu cu 4,4%, datorită creșterii vânzărilor de produse nealimentare (+4,5%), comerțului cu amănuntul al carburanților pentru autovehicule în magazine specializate (+9,6%) şi vânzărilor de produse alimentare, băuturi şi tutun (+1,4%).

Veniturile din **accize** au însumat 35,31 miliarde lei, în creștere cu 2,4% comparativ cu aceeași perioadă a anului precedent (+0,83 miliarde lei). Gradul de realizare al veniturilor din accize față de programul stabilit pentru această perioadă a fost de 98,7% (-0,46 miliarde lei).

În structură, veniturile aferente accizelor încasate din vânzarea produselor energetice în perioada analizată înregistrează o creștere de 2,4% (+0,4 miliarde lei), pe fondul unui nivel majorat de la 1 ianuarie 2022 al accizelor pentru produsele energetice de 3,6% și în condițiile unei scăderi cu 1% a încasărilor din lunile noiembrie și decembrie a anului 2022 față de aceeași perioadă a anului 2021.

Accizele încasate din vânzarea produselor pentru produsele din tutun înregistrează o creștere de 1,9% (+0,3 miliarde lei), în condițiile unui nivel majorat accizei la țigarete de 5,5% (de la 563,97 lei/1000 țigarete începând cu data de 1 aprilie 2021 la 594,97 lei/1000 țigarete începând cu data de 1 august 2022[[13]](#footnote-13)). Încasările aferente lunilor noiembrie și decembrie 2022 pentru produsele din tutun înregistrează față de perioada similară a anului 2021 o scădere cu 5,9% (-0,2 miliarde lei).

Încasările din **alte impozite și taxe generale pe bunuri și servicii** au totalizat 19,16 miliarde lei înregistrând o creștere semnificativă de 13,68 miliarde lei față de anul 2021, pe seama evoluției încasărilor la bugetul de stat din impozitul pe veniturile suplimentare obținute ca urmare a dereglementării prețurilor din sectorul gazelor naturale (+6,7 miliarde lei), a impozitului aplicat asupra venitului suplimentar realizat de producătorii de energie electrică în conformitate cu Legea nr. 259/2021 (+3,1 miliarde lei)și a veniturilor din contribuția la Fondul de Tranziție Energetica (+3,63 miliarde lei).

Gradul de realizare a programului este de 96,9% (-0,62 miliarde lei), fiind influențat de efectul modificărilor legislative ale O.U.G. nr. 27/2022 modificată și completată prin O.U.G. nr. 119/2022 asupra încasărilor din impozitul pe veniturile suplimentare obținute ca urmare a reglementării prețurilor din sectorul gazelor naturale.

Încasările din **taxele pe utilizarea bunurilor, autorizarea utilizării bunurilor sau pe desfășurarea de activități** au totalizat 6,72 miliarde lei, cu 22,6% peste nivelul înregistrat în anul 2021. Gradul de realizare al programului anual a fost de 92,3%.

Evoluția pozitivă a încasărilor comparativ cu anul anterior a fost determinată în principal de dinamica încasărilor la bugetul de stat unde încasările din taxele pentru jocurile de noroc au înregistrat o creștere cu 40,7% față de aceeași perioadă aferentă anului precedent (+1,0 miliard lei), în condițiile unor majorări ale acestor taxe (O.G nr. 15/2022[[14]](#footnote-14)).

Încasările din **impozitul pe comerțul exterior şi tranzacțiile internaționale** au fost în sumă de 1,94 miliarde lei cu 27,0% mai mari comparativ cu aceeași perioadă a anului precedent și s-au realizat în proporție de 91,2% comparativ cu programul anual pe fondul creșterii valorii schimburilor extracomunitare de bunuri (Extra-UE27) cu 36,0%[[15]](#footnote-15) la importuri.

**Contribuțiile sociale** încasate în anul 2022 în sumă de 139,92 miliarde lei, înregistrează, comparativ cu aceeași perioadă a anului precedent, o creștere de 9,7% (+12,43 miliarde lei), sub evoluția fondului brut de salarii la nivel de economie de 12,7%[[16]](#footnote-16). Gradul de realizare al programului este de 98,8 % (-1,74 miliarde lei).

În perioada septembrie-decembrie 2022 evoluția contribuțiilor sociale de 11,3%, deși se situează sub creșterea fondului brut de salarii din perioada august-noiembrie 2022 de 14,0%, înregistrează o îmbunătățire față de evoluția încasărilor din contribuții sociale la 8 luni 2022 de 9,4%, fiind influențată de efectul măsurilor de extindere a facilităților acordate salariaților din domeniul construcțiilor, pentru salariații din sectorul agricol și al industriei alimentare[[17]](#footnote-17), al modificării plafonului până la care se acordă facilitățile fiscale salariaților din domeniul construcțiilor, agricol și industriei alimentare de la 30.000 de lei lunar la 10.000 lei lunar[[18]](#footnote-18) și al măsurii de stabilire a bazei de calcul lunar a contribuției de asigurări sociale și a contribuției de asigurări sociale de sănătate la nivelul unui salariu minim brut pe țară garantat în plată, pentru veniturile realizate în baza contractelor individuale de muncă cu timp parțial al căror nivel este situat sub nivelul salariului minim brut pe țară garantat în plată[[19]](#footnote-19).

Pe bugete, gradul de realizare al programului de încasări stabilit pentru anul 2022, se prezintă astfel: bugetul fondului național unic de asigurări sociale de sănătate (99,0%), bugetul asigurărilor sociale de stat (98,8%), bugetul de stat (97,8%) și bugetul asigurărilor pentru șomaj (97,5%).

Comparativ cu anul 2021 s-au înregistrat creșteri ale contribuțiilor sociale încasate, pe bugete componente, astfel: bugetul Fondului național unic de asigurări sociale de sănătate (+11,1%, creștere care include și contribuția de asigurări sociale de sănătate aferentă veniturilor din pensii reglementată de OUG nr. 130/2021[[20]](#footnote-20)), bugetul asigurărilor sociale de stat (+9,8%), bugetul de stat (+4,9%) și bugetul asigurărilor pentru șomaj (+7,3%).

**Veniturile nefiscale** au fost de 39,70 miliarde lei în 2022 în creștere cu 9,7% față de încasările înregistrate în anul precedent.

Creșterea încasărilor a fost determinată de evoluția înregistrată la bugetul de stat unde încasările au crescut cu 76,5%(+8,72 miliarde lei), bugetele locale unde încasările au crescut cu 10,8%(+2,06 miliarde lei) și la bugetul instituiților și activităților finanțate integral si/sau parțial din venituri proprii unde încasările au crescut cu 27,4%(+3,36 miliarde lei).

Evoluția încasărilor la bugetul de stat a fost determinată de performanța veniturilor din proprietate (vărsăminte din veniturile nete ale B.N.R, venituri din dividende, dobânzi și redevențe petroliere). Gradul de realizare al veniturilor nefiscale este de 99,1% (-0,18 miliarde lei).

Vărsămintele din veniturile nete ale B.N.R. au înregistrat o creștere cu 150,4% (+2,0 miliarde lei) față de aceeași perioadă a anului precedent, gradul de realizare este de 109,1% (+0,3 miliarde lei). Creșterea veniturilor din concesiuni și închirieri cu 181,3% (+3,2 miliarde lei) în perioada analizată se datorează majorării încasărilor din redevențe petroliere, influențate fiind de creșterea prețurilor la petrol și gaze naturale. Veniturile din dividende s-au majorat cu 79,1% (+3,1 miliarde lei), pe seama dividendelor aferente exercițiului financiar al anului 2021 virate de operatorii economici suplimentar față de nivelul programat pentru anul acesta, precum și a dividendelor aferente exercițiului financiar al anului 2019 și 2020 virate de către CEC BANK.

**Sumele primite de la Uniunea Europeană** în contul plăților efectuate (inclusiv donațiile și sume aferente PNRR), în anul 2022, au fost în valoare de 48,44 miliarde lei, cu 26,0% peste nivelul înregistrat în anul 2021.

De asemenea, ca raport în PIB, acestea au crescut cu 0,2 puncte procentuale de la 3,2% în anul 2021 la 3,4% în anul 2022.

Din totalul **sumelor primite de la Uniunea Europeană** în contul plăților efectuate (inclusiv donațiile) cea mai mare pondere o dețin sumele aferente cadrului financiar 2014-2020 (94,5%).

**III.4.1.2 Cheltuielile bugetului general consolidat**

**Cheltuielile bugetului general consolidat** au totalizat, în anul 2022, **540,97 miliarde lei**, ceea ce reprezintă 38,4% din PIB și un grad de realizare față de nivelul prevăzut de 97,4%.

Comparativ cu anul precedent, cheltuielile bugetului general consolidat s-au majorat cu 17,7%, iar ca procent în PIB s-au diminuat cu 0,3 puncte procentuale de la 38,7% cât au fost în anul 2021 la 38,4% în anul 2022.



Din punct de vedere al gradului de realizare al programului anual, principalele categorii de cheltuieli bugetare au înregistrat următoarele evoluții: cheltuielile de personal 99,4%, cheltuielile cu bunuri şi servicii 102,1%, cheltuielile cu dobânzile 98,6%, cheltuielile cu subvențiile 102,0%, cheltuielile cu proiectele finanțate din fonduri externe nerambursabile 83,7%, cheltuielile cu asistența socială 100,2%, cheltuielile de capital 94,0%.

**Structura cheltuielilor bugetare**



Comparativ cu anul 2021, în structura economică a cheltuielilor prezintă o creștere a ponderii în total cheltuieli, cheltuielile cu dobânzile cu 1,5 puncte procentuale, cheltuielile cu subvențiile cu 1,4 puncte procentuale, cheltuielile cu proiectele finanțate din fonduri externe nerambursabile inclusiv PNRR cu 0,5 puncte procentuale și a cheltuielilor cu asistența socială și a celor de capital cu 0,2 puncte procentuale, diminuări ale ponderii înregistrându-se în cazul cheltuielilor de personal cu 2,5 puncte procentuale și a cheltuielilor cu bunuri și servicii cu 0,6 puncte procentuale.

**Cheltuielile de personal ale bugetului general consolidat,** în anul 2022, au crescut cu 5,2% față de anul precedent, iar ca procent în PIB s-au redus cu 1,1 puncte procentuale de la 9,4% din PIB în 2021 la 8,3% din PIB în anul 2022.

Creșterea în termeni nominali a cheltuielilor de personal comparativ cu 2021 a fost determinată, în principal, de creșterile salariale acordate în sectorul bugetar pentru personalul din domeniile sănătate şi asistență socială precum și pentru personalul didactic de predare, personalul didactic auxiliar, personalul didactic de conducere şi personalul de îndrumare şi control din învățământ potrivit prevederilor Ordonanței de urgență a Guvernului nr. 130/2021, privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative precum și de creșterile salariale acordate începând cu luna august 2022 potrivit prevederilor Ordonanței de urgență a Guvernului nr.115/2022[[21]](#footnote-21).

Comparativ cu programul anual cheltuielile de personal s-au efectuat în proporție de 99,4%.

**Cheltuielile cu bunuri și servicii** au înregistrat o creștere cu 12,9% față de anul precedent, iar ca pondere în PIB s-au redus cu 0,3 puncte procentuale de la 5,4% din PIB în anul 2021 la 5,1% din PIB în perioada analizată.

Creșterea cheltuielilor cu bunuri și servicii s-a manifestat în cazul tuturor bugetelor componente ale bugetului general consolidat pe fondul presiunilor inflaționiste înregistrate în anul 2022.

Comparativ cu programul anual cheltuielile cu bunuri şi servicii s-au efectuat în proporție de 102,1%. Depășirea programului a fost determinată de evoluția cheltuielilor cu bunuri și servicii la bugetele locale (+6,6%), bugetul instituțiilor publice finanțate integral sau parțial din venituri proprii(+7,4) și bugetului Companiei Naționale de Administrare a Infrastructurii Rutiere(+14,8%).

**Cheltuielile cu dobânzile** au avansat cu 61,8% comparativ cu anul precedent, iar ca pondere în PIB cu 0,6 puncte procentuale, de la 1,5% din PIB în 2021 la 2,1% din PIB în anul 2022. Acestea nu au reușit să atingă nivelul prevăzut a se efectua în anul 2022, efectuând-se în proporție de 98,6%. Majorarea cheltuielilor cu dobânzile a fost determinată de creșterea ratelor de dobândă în contextul inflaționist manifestat îndeosebi începând cu a doua parte a anului 2021, atât pe plan intern cât și internațional, cât și ca urmare a incertitudinilor generate de conflictul armat din Ucraina.

**Cheltuielile cu subvențiile** au crescut față de anul precedent cu 9,36 miliarde lei ceea ce reprezintă o dublare a cheltuielilor, iar ca pondere în PIB au crescut cu 0,6 puncte procentuale de la 0,7% din PIB în anul 2021 la 1,3% din PIB în anul 2022, gradul de efectuare a acestora fiind de 102,0%.

Cea mai mare parte dintre aceste cheltuieli au reprezentat alocări către sectorul agricol și transporturi, respectiv subvenții pentru sprijinirea producătorilor agricoli și pentru transportul călătorilor, precum și pentru schema de compensare pentru consumul de energie electrica și gaze naturale al consumatorilor noncasnici pentru sezonul rece 2021-2022 (7,05 miliarde lei) care reprezintă 39,1% din total subvenții.

**Cheltuielile cu asistența socială** au crescut în termeni nominali cu 18,4%(+27,05 miliarde lei) comparativ cu anul anterior, iar ca pondere în PIB au rămas la același nivel înregistrat în anul 2021 de 12,4% din PIB.

Evoluția cheltuielilor cu asistența socială a fost influențată, în principal, de majorarea de la 1 ianuarie 2022, a punctului de pensie cu 10%, respectiv de la 1.442 lei la 1.586 lei, a nivelului îndemnizației sociale pentru pensionari (pensia minimă) de la 800 lei la 1.000 lei, de acordarea unui ajutor financiar pentru pensionarii sistemului public de pensii cu pensii mai mici sau egale cu 1.600 de lei, astfel încât toți cei care se încadrează în această categorie să aibă un venit de 2.200 de lei, în luna ianuarie 2022, precum și de acordarea celei de-a 13-a indemnizații pentru persoanele cu dizabilități.

Totodată, se reflectă majorarea alocației de stat pentru copii, astfel, alocația de stat pentru copii crește, începând cu 1 ianuarie 2022, la 600 de lei pentru copiii în vârstă de până la 2 ani sau până la 3 ani, în cazul copilului cu handicap. Totodată, copiii cu handicap beneficiază de această sumă până la împlinirea vârstei de 18 ani. De asemenea, s-a majorat la 243 de lei alocația de stat pentru copiii cu vârsta cuprinsă între 2 ani şi 18 ani, dar și pentru tinerii de peste 18 ani care urmează cursurile liceale sau profesionale, până la terminarea acestora, inclusiv pentru cei cu handicap care urmează o formă de învățământ preuniversitar prevăzută de lege, dar nu mai târziu de împlinirea vârstei de 26 de ani.

Cheltuielile cu asistența socială au fost influențate și de plățile suportate de la bugetul de stat pentru compensarea facturilor pentru energie electrică și gaze naturale care au fost, în anul 2022, în sumă de 3,91 miliarde lei.

**La bugetul de stat cheltuielile cu asistență socială** au fost în sumă de 63,09 miliarde lei, reprezentând 20,01% din totalul cheltuielilor bugetului de stat, înregistrând o creștere de 35,4% față de anul anterior. Din totalul plăților, suma de 50,63 miliarde lei, respectiv 80,25%, a fost utilizată de Ministerul Muncii și Solidarității Sociale reprezentând asigurări sociale și ajutoare sociale.

Pentru plata pensiilor militare de stat, cumulat la nivelul Ministerului Apărării Naționale, Ministerului Afacerilor Interne și Serviciului Român de Informații la 31 decembrie 2022, au fost efectuate plăți în sumă de 10,6 miliarde lei, comparativ cu 9,7 miliarde lei la 31 decembrie 2021, înregistrând o creștere de 9,3%.

Comparativ cu programul anual cheltuielile cu asistența socială s-au efectuat în proporție de 100,2%.

**Plățile pentru proiectele cu finanțare din fonduri UE** (inclusiv cele finanțate din asistența financiară nerambursabilă aferentă PNRR) au crescut, comparativ cu anul precedent, cu 9,36 miliarde lei (+22,5%), iar ca pondere în PIB sunt cu 0,1 puncte procentuale peste nivelul înregistrat în anul 2021. Cheltuielile cu proiectele finanțate din cadrul financiar 2014-2020 au cea mai amare pondere în cadrul plăților pentru proiectele cu finanțare din fonduri UE cu o pondere de 97,1% din totalul acestor plăți.

La bugetul de stat cheltuielile aferente proiectelor cu finanțare externă nerambursabilă aferente cadrului financiar 2014-2020 au fost în sumă de 43,06 miliarde lei au reprezentat 13,7% din totalul cheltuielilor bugetului de stat și 95,8% din totalul plăților aferente proiectelor cu finanțare din fonduri UE. Din această sumă, 15,02 miliarde lei, reprezentând 34,9% din totalul sumei, au fost utilizați de către Ministerul Agriculturii și Dezvoltării Rurale, 10,41 miliarde lei (24,2%) de către Ministerul Transporturilor și Infrastructurii, 3,92 miliarde lei (9,1%) de către Ministerul Investițiilor și Proiectelor Europene, 2,2% din totalul sumei, respectiv 0,97 miliarde lei au fost utilizați de către Ministerul Afacerilor Interne.

Plățile din categoria **Alte cheltuieli** (reprezentând, în principal, sume aferente titlurilor de plată emise de Autoritatea Națională pentru Restituirea Proprietăților, conform legislației în vigoare, burse pentru elevi și studenți, precum și alte despăgubiri civile) în anul 2022 au însumat 10,07 miliarde lei(0,7% din PIB). Acestea au fost cu 21,0% mai mari comparativ cu încasările anului 2021 această evoluție fiind determinată în principal de creșterea plăților la bugetele locale (+52,4%) și la bugetul instituțiilor publice finanțate integral sau parțial din venituri proprii(+23,5).

Plățile la bugetul de stat au fost în sumă de 5,9 miliarde lei (59% din totalul plăților aferente titlului alte cheltuieli la nivel de buget general consolidat), reprezintă 1,9% din totalul cheltuielilor bugetare, şi sunt formate în principal din:

* burse 0,98 miliarde lei (16,58%);
* susținerea cultelor 0,41 miliarde lei (6,93%);
* contribuția statului la salarizarea personalului de cult 0,75 miliarde lei (12,65%);
* despăgubiri civile 2,61 miliarde lei (44,0%);

Din totalul plăților cu despăgubirile civile, suma de 1,96 miliarde lei, respectiv 75,11% a fost utilizată de Ministerul Finanțelor, în principal pentru: achitarea de despăgubiri în baza legilor de restituire a proprietăților; despăgubiri provenite din aplicarea legislației privind creanțele fiscale administrate de Ministerul Finanțelor şi Agenția Națională de Administrare Fiscală; alte daune stabilite ca fiind datorate de Ministerul Finanțelor şi de Agenția Națională de Administrare Fiscală, în nume propriu sau în reprezentarea intereselor statului, pe baza hotărârilor executorii ale instanțelor judecătorești sau arbitrale, precum şi obligațiile bănești ale statului român, născute din aplicarea Convenției europene a drepturilor omului şi constatate prin acorduri de soluționare amiabilă, prin decizii ale Comitetului Miniștrilor Consiliului Europei şi hotărâri ale Curții Europene a Drepturilor Omului.

***Cheltuielile pentru investiții***, care includ cheltuielile de capital, precum și cele aferente programelor de dezvoltare finanțate din surse interne și externe, au însumat 72,53 miliarde lei (5,14% din PIB) și prezintă o creștere de 22,4% față cele înregistrate în anul 2021.

**Evoluția principalelor domenii finanțate din bugetul general consolidat**



În ceea ce privește cheltuielile pe principalele domenii în anul 2022 comparativ cu 2021 se constată creșteri în cazul majorității domeniilor, cele mai semnificative înregistrându-se în domeniul tranzacții privind datoria publică și împrumuturi (+62,3%), în alte domenii bugetare (+66,3%), în domeniul autorități publice și acțiuni externe (+25,4%), în domeniul cultură recreere și religie (+20,6%), în domeniul combustibil și energie (+20,4%); în domeniul transporturilor (+18,2%), în domeniul asigurări și asistență socială și domeniul locuințe, servicii și dezvoltare publică (+17,7%) și în domeniul învățământ (+16,1%). Singurul domeniu în care cheltuielile bugetare s-au diminuat comparativ cu anul anterior a fost domeniul agriculturii unde scăderea a fost de -4,9%.

**III.4.2 Arieratele înregistrate de administrația centrală și locală**

Arieratele rămân o problemă sensibilă în economia românească, principalul obstacol în promovarea reformei economice, prin menținerea unei presiuni constante asupra cererii agregate, inflației și contului curent.



Arieratele înregistrate de către principalele bugete componente ale bugetului general consolidat la finele anului 2022 au fost în sumă de 282,59 milioane lei (0,02% din PIB) cu 110,50 milioane lei peste nivelul înregistrat la sfârșitul anului 2021.

Această evoluție a fost determinată în totalitate de creșterea arieratelor înregistrate de unitățile administrativ-teritoriale în anul 2022 cu 115,51 milioane lei în timp ce arieratele înregistrate la nivelul administrației centrale au înregistrat o scădere față de în anul anterior de 5,01 milioane lei.



Comparativ cu anul 2021,în anul 2022 **pe baza datelor preliminate** centralizate în urma raportărilor operatorilor economici cu capital majoritar/integral deținut direct sau indirect de stat, se constată următoarele:

* plățile restante ale operatorilor economici de subordonare centrală aflați în stare de activitate au scăzut cu 88.779 mii lei, de la 7.533.996 mii lei în anul 2021 date finale, la 7.445.217 mii lei în anul 2022 date preliminate;

Operatorii economici de subordonare centrală aflați în stare de activitate, care au înregistrat cele mai semnificative scăderi ale plăților restante în anul 2022 față de anul 2021 au fost:

* SOCIETATEA NAȚIONALĂ DE TRANSPORT FEROVIAR DE CĂLĂTORI - CFR - CĂLĂTORI SA cu suma de 184.447 mii lei, de la 249.452 mii lei în anul 2021 la 65.005 mii lei în anul 2022;
* METROREX SA cu suma de 115.413 mii lei, de la 149.864 mii lei în anul 2021 la 34.451 mii lei în anul 2022;
* plățile restante ale operatorilor economici de subordonare centrală aflați în stare de inactivitate (insolvență și reorganizare) au crescut cu 344.903 mii lei de la 4.134.582 mii lei în anul 2021 date finale, la 4.479.485 mii lei în anul 2022 date preliminate;

Operatorii economici de subordonare centrală aflați în stare de inactivitate, care au înregistrat cea mai importantă creștere a plăților restante în anul 2022 față de anul 2021 au fost:

* COMPANIA NAȚIONALĂ A URANIULUI SA cu suma de 111.027 mii lei, de la 200.032 mii lei în anul 2021 la 311.059 mii lei în anul 2022 (când a intrat în stare de insolvență);
* COMPLEXUL ENERGETIC HUNEDOARA SA cu suma de 110.340 mii lei, de la 2.631.854 mii lei în anul 2021 la 2.742.194 mii lei în anul 2022;

**Pe baza datelor preliminate** raportate de operatorii economici de subordonare centrală aflați în stare de activitate, se constată o creștere a **rezultatului brut (profit)** cu 12.412.434 mii lei, de la 5.183.941 mii lei în anul 2021 date finale, la 17.596.375 mii lei în anul 2022 date preliminate.

Operatorii economici de subordonare centrală aflați în stare de activitate care au înregistrat cele mai importante creșteri ale rezultatului brut în anul 2022 față de anul 2021 au fost:

* SOCIETATEA COMPLEXUL ENERGETIC OLTENIA S.A. de la pierdere brută în sumă de -1.627.013 mii lei în anul 2021 la profit brut în sumă de 3.947.284 mii lei în anul 2022, influența pozitivă pe total fiind de 5.574.297 mii lei ;
* SOCIETATEA NATIONALA "NUCLEARELECTRICA" SA cu suma de 1.946.085 mii lei, de la 1.204.093 mii lei în anul 2021 la 3.150.178 mii lei în anul 2022;
* SOCIETATEA DE PRODUCERE A ENERGIEI ELECTRICE IN HIDROCENTRALE " HIDROELECTRICA" S.A., cu suma de 1.438.205 mii lei, de la 3.538.485 mii lei în anul 2021 la 4.976.690 mii lei în anul 2022;
* SOCIETATEA NATIONALA DE GAZE NATURALE " ROMGAZ " SA cu suma de 914.405 mii lei, de la 2.201.961 mii lei în anul 2021 la 3.116.366 mii lei în anul 2022;

# **IV.** **Cheltuielile de natura investițiilor în anul 2022**

Potrivit programului de investiții publice aprobat ca anexă la bugetele ordonatorilor principali de credite ai bugetului de stat prin Legea nr. 317/2021 privind bugetul de stat pe anul 2022, creditele bugetare alocate pentru cheltuielile de investiții în anul 2022 și actualizate la data de 31 decembrie 2022 au fost în sumă de 30.106 milioane lei pe total surse de finanțare, din care suma de 27.956 milioane lei de la bugetul de stat.

Situația cheltuielilor de investiții structurate pe categorii de investiții

- milioane lei –



Conform rapoartelor de monitorizare a programului de investiții publice transmise de ordonatorii principali de credite ai bugetului de stat potrivit alin. (1) al art. 44 din *Legea nr. 500/2002 privind finanțele publice*, cu modificările și completările ulterioare, la data de 31 decembrie 2022, pentru obiectivele/proiectele/categoriile de investiții au fost efectuate plăți în sumă de 26.715 milioane lei pe total surse (reprezentând 88,74% din programul anual), din care 25.501 milioane lei de la bugetul de stat (reprezentând 91,22% din programul anual).



Potrivit programului de investiții publice aprobat ca anexă la bugetul Casei Naționale de Asigurări de Sănătate prin Legea nr. 317/2021 a bugetului de stat pe anul 2022, creditele bugetare alocate pentru cheltuielile de investiții, actualizate la data de 31 decembrie 2022, au fost în sumă de 104 milioane lei, integral din bugetul Fondului național unic de asigurări sociale de sănătate (FNUASS), iar potrivit rapoartelor de monitorizare transmise de ordonatorul principal de credite s-au efectuat plăți în sumă de 6 milioane lei, integral de la bugetul FNUASS.

De asemenea, potrivit programului de investiții publice aprobat ca anexă la bugetul Ministerului Muncii și Protecției Sociale pentru Casa Națională de Pensii Publice, prin Legea nr. 318/2021 a bugetului asigurărilor sociale de stat pe anul 2022, creditele bugetare alocate pentru cheltuielile de investiții, actualizate la data de 31 decembrie 2022, au fost în sumă de 56,8 milioane lei, integral de la bugetul asigurărilor sociale de stat, iar potrivit rapoartelor de monitorizare transmise de ordonatorul principal de credite s-au efectuat plăți în sumă de 25,1 milioane lei.

Totodată, potrivit programului de investiții publice aprobat ca anexă la bugetul Ministerului Muncii și Protecției Sociale pentru Agenția Națională pentru Ocuparea Forței de Muncă, prin Legea nr. 318/2021 a bugetului asigurărilor sociale de stat pe anul 2022, creditele bugetare alocate pentru cheltuielile de investiții, actualizate la data de 31 decembrie 2022, au fost în sumă de 6,87 milioane lei, din care 6,64 milioane lei de la bugetul asigurărilor pentru șomaj, iar potrivit rapoartelor de monitorizare transmise de ordonatorul principal de credite s-au efectuat plăți în sumă de 6,43 milioane lei, din care 6,2 milioane lei din bugetul asigurărilor pentru șomaj.

Principalele obiective de investiții distincte pentru care s-au efectuat plăți în anul 2022 sunt:

● Autostrada Brașov – Târgu Mureș – Cluj - Oradea – 1.439,9 milioane lei

● Autostrada Sibiu – Pitești – 1.306,8 milioane lei

● Drum expres Craiova Pitești și legăturile la drumurile existente – 1.243,8 milioane lei

● Reabilitarea liniei C.F. Frontiera - Curtici - Simeria, parte componentă a Coridorului IV Pan-European pentru circulația trenurilor cu viteza maximă de 160 km/h; Tronsonul 2: km 614 - Gurasada și Tronsonul 3: Gurasada - Simeria – 1.188,8 milioane lei

● Autostrada de Centură București - Sector Centură Sud km.52+700 - km 100+900 – 982,9 milioane lei

● Pod suspendat peste Dunăre în zona Brăila – 875,8 milioane lei

● Autostrada de Centură București - Sector Centură Nord km 0+000 - 52+700 – 538,2 milioane lei

● Legătura rețelei de metrou cu Aeroportul Internațional Henri Coandă – Otopeni – 380,5 milioane lei

● Reducerea eroziunii costiere Faza II (2014-2020) – 355,2 milioane lei

● Autostrada Ploiești-Buzău – 269,7 milioane lei

● Lărgire la 4 benzi Centura București Sud între A2 km 23+600 și A1 km 55+520 – 250,3 milioane lei

● Modernizare DN 29D Botoșani - Ștefănești, km 2+800 - km 18+500 si km 21+800 - km 48+146 – 199,4 milioane lei

# **Activele financiare și nefinanciare guvernamentale**



**Activele fixe necorporale** sunt active fără substanță fizică, care se utilizează pe o perioadă mai mare de un an.

**Activele fixe necorporale** sunt în sumă de **3.978,12 milioane lei** şi reprezintă contravaloarea programelor informatice, licențelor, brevetelor, cheltuielilor de dezvoltare etc. deținute de instituțiile publice din care:

* **2.415,35 milioane lei** (60,72 % din total active fixe necorporale) reprezentând active fixe necorporale raportate în situațiile financiare anuale centralizate ale ordonatorilor principali de credite ai bugetului de stat;
* **1.488,12 milioane lei** (37,40 % din total active fixe necorporale) reprezentând active fixe necorporale raportate în situațiile financiare anuale centralizate privind execuția bugetelor locale pe ansamblul județelor și al municipiului București;
* **38,89 milioane lei** (0,98 % din total active fixe necorporale) reprezentând active fixe necorporale raportate în situațiile financiare anuale centralizate ale ordonatorilor principali de credite ai bugetului asigurărilor sociale de stat, bugetului asigurărilor pentru șomaj şi bugetului Fondului național unic de asigurări sociale de sănătate;
* **35,76 milioane lei** (0,90 % din total active fixe necorporale) reprezentând active fixe necorporale raportate în situațiile financiare anuale centralizate ale instituțiilor publice finanțate integral din venituri proprii.

Activele fixe corporale cuprind: terenuri şi clădiri, instalații tehnice, mijloace de transport, animale şi plantații, mobilier, aparatură birotică, alte active corporale deținute de instituțiile publice. Acestea prezintă un sold la sfârșitul anului de **1.069.104,31 milioane lei**.

**Stocurile** sunt active circulante deținute pentru a fi vândute pe parcursul desfășurării normale a activității sau materii prime, materiale şi alte consumabile ce urmează a fi folosite în desfășurarea activității instituției.

La data de 31 decembrie 2022 stocurile sunt în sumă de **36.764,81 milioane lei.**

# **VI. Finanțarea deficitului bugetar și datoria publică**

**VI.1 Datoria publică**

La sfârșitul anului 2022, datoria guvernamentală conform metodologiei UE a reprezentat 47,3%[[22]](#footnote-22) din PIB în scădere comparativ cu nivelul de 48,6% din PIB, înregistrat la sfârșitul anului 2021, cu încadrarea în plafonul anual de 49,8% din PIB stabilit prin Legea nr.312/2021 pentru aprobarea plafoanelor unor indicatori specificați în cadrul fiscal-bugetar pe anul 2022.

La 31 decembrie 2022, din totalul datoriei publice guvernamentale, datoria internă a reprezentat 23,8% din PIB, iar datoria externă 23,5% din PIB.

Conform datelor publicate de EUROSTAT, la sfârșitul anului 2022 România s-a situat pe locul 18 între statele membre UE ca nivel de îndatorare, media datoriei guvernamentale pentru zona euro (EA 19) fiind de 91,6% din PIB, iar cea pentru UE27 de 84,0% din PIB.

Un număr de 13 state membre au înregistrat, la finele anului 2022, un nivel al datoriei publice guvernamentale PIB de peste 60% din PIB, cele mai ridicate niveluri înregistrându-se în Grecia (171,3%), Italia (144,4%), Portugalia (113,9%), Spania (113,2%), Franța (111,6%) și Belgia (105,1%).

**VI.2 Finanțarea deficitului bugetar**

Pe parcursul anului 2022, Ministerul Finanțelor a menținut o politică de emisiuni predictibilă și flexibilă adaptată la cerințele mediului investițional, în contextul evoluțiilor adverse de pe piețele financiare urmare a conflictului geopolitic dintre Rusia și Ucraina .

Finanțarea deficitului bugetar în anul 2022 s-a realizat din surse interne și externe. Sursele necesare refinanțării datoriei publice guvernamentale s-au asigurat de pe piețele pe care s-au emis inițial aceste datorii, precum şi din rezerva financiară în valută la dispoziția Ministerului Finanțelor.

Pentru acoperirea necesarului brut de finanțare de cca 150 mld. lei (10,7% din PIB) determinat de nivelul deficitului bugetului general consolidat de 5,7%[[23]](#footnote-23) din PIB, dar și pentru consolidarea rezervei în valută la dispoziția Trezoreriei Statului, finanțarea deficitului bugetar și refinanțarea datoriei publice guvernamentale a fost asigurată din următoarele surse:

1. Piața internă :

În anul 2022 s-au emis titluri de stat și împrumuturi pe piața internă în valoare totală de cca. 90 mld. echivalent lei, incluzând obligațiuni de stat denominate în EUR în valoare de 1 mld. EUR și titluri de stat destinate populației în valoare de cca 18 mld. lei.

Politica Ministerului Finanțelor a urmărit extinderea maturității medii rămase a titlurilor de stat, mare parte din emisiuni fiind emise pe segmentul maturităților medii și lungi.

Obligațiunile de stat de tip benchmark denominate în lei cu scadențe inițiale cuprinse între 3 - 15 ani au fost emise și redeschise aproape în fiecare lună.

Astfel, titlurile de stat emise pe piața interbancară au avut următoarea structură de maturități:

a) 9,2% reprezintă emisiuni de certificate de trezorerie cu discont și emisiuni de obligațiuni de tip benchmark cu maturități reziduale până la 1 an;

b) 28,3% reprezintă emisiuni de obligațiuni de tip benchmark cu maturități reziduale între 1 și 5 ani; şi

c) 62,5% reprezintă emisiuni de obligațiuni de tip benchmark cu maturități reziduale între 5 şi 14 ani.

În anul 2022 au continuat emisiunile destinate populației prin cele două programe TEZAUR și FIDELIS. În cadrul Programului TEZAUR derulat prin intermediul unităților operative ale Trezoreriei Statului, precum și prin subunitățile poștale ale Companiei Naționale Poșta Română S.A., au fost lansate 11 emisiuni cu maturități cuprinse între 1 și 5 ani, în care peste 114.000 de persoane fizice au investit cca 12 mld. lei. În cadrul Programului FIDELIS derulat prin intermediul sindicatului de bănci selectat format din Banca Transilvania/BT Capital Partners, BCR, BRD și AlphaBank, au fost lansate patru emisiuni, atât în lei (maturități cuprinse între 1 și 3 ani), cât și în EUR (maturități cuprinse între 1 și 2 ani), cu o valoare atrasă de cca 6 mld. echivalent lei.

1. Piața externă

În anul 2022 finanțarea externă a fost asigurată prin emisiuni de euroobligațiuni și trageri în cadrul împrumuturilor de la instituțiile financiare internaționale (BEI, BIRD CE, etc).

În cadrul Programului Medium Term Notes, au fost lansate 3 emisiuni și 4 plasamente private, fiind atrasă suma de 8,5 mld. EUR echivalent, după cum urmează:

• Ianuarie – emisiune în două tranșe în sumă de 2,44 mld. USD, cu maturități de 5 și 10 ani; emisiune în două tranșe în sumă de 2,5 mld. EUR, cu maturități de 6 și 12 ani;

• Mai - emisiune în două tranșe în sumă de 1,75 mld. USD, cu maturități de 5 și 12 ani;

• Septembrie - emisiune în două tranșe în sumă de 1,35 mld. EUR, cu maturități de 4 și 7 ani.

În perioada august - noiembrie au fost efectuate plasamente private în valoare de cca 600 mln. echivalent EUR, prin redeschideri ale emisiunilor externe existente cu maturități reziduale cuprinse între 2-12 ani.

Operațiunile de pe piața externă au inclus și trageri în valoare totală de cca. 4 mld. EUR aferente împrumuturilor contractate de la instituții financiare internaționale (BEI, BIRD, etc.) precum și împrumuturilor de la Uniunea Europeană (UE) în cadrul instrumentelor de finanțare instituite la nivelul UE începând cu anul 2020.

Pentru îmbunătățirea managementului datoriei publice și evitarea presiunilor sezoniere în asigurarea surselor de finanțare a deficitului bugetar și de refinanțare a datoriei publice guvernamentale, în vederea reducerii riscului de refinanțare și de lichiditate, politica Ministerului Finanțelor a fost de menținere a rezervei financiare (buffer) în valută la dispoziția Trezoreriei Statului, în valoare echivalentă acoperirii necesităților de finanțare a deficitului bugetar și refinanțării datoriei publice de până la 4 luni.

În anul 2022, **garanțiile de stat acordate în cadrul programelor guvernamentale** (IMM Invest, etc.) au fost în sumă de cca.19 mld. lei, în limita plafonului de 40 mld. lei stabilit prin Legea nr.312/2021 pentru aprobarea plafoanelor unor indicatori specificați în cadrul fiscal-bugetar pe anul 2022 și actualizat prin Ordonanța Guvernului nr.19/2022 cu privire la rectificarea bugetului de stat pe anul 2022.

**VI.3 Datoria publică locală**

În anul 2022, tragerile autorizate din finanțările rambursabile contractate sau care urmau să fie contractate de către unitățile/subdiviziunile administrativ-teritoriale au fost în sumă de cca 2 mld. lei, iar finanțările rambursabile autorizate pentru a fi contractate de unitățile/subdiviziunile administrativ-teritoriale pentru realizarea de investiții publice de interes local au fost în valoare de cca. 2 mld. lei, în limita plafoanelor anuale aprobate prin Legea nr. 312/2021 pentru aprobarea plafoanelor unor indicatori specificați în cadrul fiscal-bugetar pe anul 2022, cu modificările aduse prin Ordonanța Guvernului nr. 19/2022 cu privire la rectificarea bugetului de stat pe anul 2022 și Ordonanța de urgență a Guvernului nr. 160/2022 cu privire la rectificarea bugetului de stat pe anul 2022.

De asemenea, au fost autorizate finanțări rambursabile, în sumă totală de cca. 788,8 mil. lei, pentru a fi contractate de unitățile/subdiviziunile administrativ-teritoriale în vederea prefinanțării și/sau cofinanțării de proiecte care beneficiază de fonduri externe nerambursabile de la Uniunea Europeană.

# Anexa nr.1 -Execuția bugetului general consolidat în anul 2022



# **Anexa nr.2 - Tabelul de corespondență privind metodologia de tranziție între datele bazate pe contabilitatea în numerar și datele bazate pe standardele sistemului european de conturi 2021**

Prin Directiva nr.85/2011 privind cerințele referitoare la cadrele bugetare ale statelor membre, Consiliul Uniunii Europene solicită conform art.3.(2), publicarea unui tabel de corespondență detaliat, care indică metodologia de tranziție de la datele bazate pe contabilitatea de casă la datele bazate pe standardele Sistemului European de Conturi - SEC.

Baza accrual

Raportare SEC

**Administrația publică centrală -S1311-**

-Soldul bugetului de stat ca diferență dintre venituri şi cheltuieli este cel aprobat de Parlament si prezentat in prima linie (working balance) din tabel. Tranzacțiile aferente acestui sold sunt calculate atât pe partea de venituri, cât şi pe partea de cheltuieli.

Veniturile în accrual, respectiv veniturile fiscale cash sunt ajustate conform metodei simple de ajustare temporala cu o perioada de o luna, cu excepția impozitului pe profit care are o marjă de 3 luni. Astfel, tranzacțiile sunt înregistrate atunci când a avut loc activitatea care generează obligația fiscală. Creanțele din tranzacții comerciale, precum şi cheltuielile militare sunt înregistrate în sistem accrual.

-Cheltuielile în accrual, respectiv la cheltuieli se adaugă **sume de plătit** aferente datoriilor comerciale, salarii, contribuții, alte drepturi, din bilanțul instituțiilor publice. Tranzacțiile financiare cum ar fi rambursările, împrumuturile, sunt eliminate. Din transferurile de la UE sunt eliminate cele pentru sectorul privat, fermieri. Diferența dintre venituri şi cheltuieli aferente fondurilor UE se înregistrează la sume de primit/de plătit, pentru a nu avea impact pe deficit.

Se include diferența dintre dobânda plătita si accruata.

-Conform criteriului de 50% și a criteriilor calitative se stabilește dacă unitățile au sau nu activitate de piață. Sunt incluse companiile publice de stat ale căror încasări din vânzări acoperă mai puțin de 50% din costurile de producție, aplicându-se și testul calitativ. Datele operative sunt transmise de companii electronic prin formularul S1001. La trimestre se estimează soldul companiilor.

-La ajustări se includ: titlurile de despăgubire; transferul de la buget de stat la fond de risc; influențe din garanții repetate; anulari de datorii din creanțe externe; creșteri de capital; ajutoare externe ale MFP; superdividende; dobânzi şi garanții executate aferente fondurilor de garantare; corecții aferente fondurilor UE. Totodată s-au inclus: licențele de telefonie mobilă înregistrate eșalonat pe toată durata contractului; ajustări contribuția României la bugetul UE; contribuția României la instrumentul de asistență pentru refugiați; fondul pentru garantarea depozitelor populației; împrumuturi nete Eximbank, diferențe salariale pentru învățământ (legea nr.85/2016), eliminarea sumelor care tranzitează conturile guvernamentale aferente fluxurilor dintre Comisia Europeană și alte sectoare (S11,S14).

Trimestrial

Lunar

Baza cash

Ministerul Finanțelor Publice

Baza cash

Ministerul Finanțelor Publice

**Sursa de date primare:**

-Buget de stat

-Trezoreria Statului

-Instituțiile finanțate integral sau parțial din venituri proprii

-Bugetul Companiei Naționale de Autostrăzi şi Drumuri Naționale

-Fonduri externe nerambursabile

-Credite externe

**Sursa de date primare:**

-Buget de stat

-Trezoreria Statului

-Instituțiile finanțate integral sau parțial din venituri proprii + estimări

-Bugetul Companiei Naționale de Autostrăzi şi Drumuri Naționale

-Fonduri externe nerambursabile

-Credite externe + estimări

Standarde utilizate:

-metodologie națională

Standarde utilizate:

-metodologie națională

Baza accrual

Raportare SEC

Standarde utilizate:

-Standard SEC

Raportare SEC

Baza accrual

-Veniturile fiscale in baza cash sunt ajustate conform metodei simple de ajustare temporală cu o perioadă de o lună, cu excepția impozitului pe profit care are o marjă de 3 luni. Astfel, tranzacțiile sunt înregistrate atunci când a avut loc activitatea care generează obligația fiscală.

-La cheltuielile bugetelor locale se adaugă sume de plătit aferente datoriilor comerciale, salarii, contribuții, alte drepturi, din bilanțul instituțiilor publice.

-Conform criteriului de 50% sunt incluse companiile publice locale ale căror încasări din vânzări acoperă mai puțin de 50% din costurile de producție. Sunt grupate în trei categorii: aeroporturi, centrale termice şi alte unități. Datele operative sunt transmise de companii electronic prin formularul S1001. La trimestre se estimează soldul companiilor.

-Sunt efectuate ajustări privind:

• diferența dintre dobânda plătită şi cea accruată;

• diferențe aferente sumelor din tva şi impozitul pe venit defalcate de la bugetul de stat;

•garanțiile executate.

**Administrația**

**Locală –S1313**

Lunar

Trimestrial

Baza cash

Ministerul Finanțelor Publice

Baza cash

Ministerul Finanțelor Publice

**Sursa de date primare:**

-Bugetul local

-Bugetul activităților finanțate din venituri proprii şi subvenții

-Bugetele împrumuturilor interne şi externe

**Sursa de date primare:**

-Bugetul local

-Bugetul activităților finanțați din venituri proprii şi subvenții + estimări

-Bugetele împrumuturilor interne şi externe +estimări

Standarde utilizate:

-metodologie națională

Standarde utilizate:

-metodologie națională

Standarde utilizate:

-Standard SEC

Baza accrual

Raportare SEC

**Administrația asigurărilor sociale -S1314-**

locală

Lunar

Trimestrial

Baza cash

Ministerul Finanțelor Publice

Baza cash

Ministerul Finanțelor Publice

- Veniturile din contribuții sociale sunt ajustate conform metodei simple de ajustare temporala cu o perioada de o luna. Astfel, tranzacțiile sunt înregistrate atunci când a avut loc activitatea care generează obligația fiscală.

-La cheltuielile bugetelor de asigurări se adaugă sumele de plătit aferente datoriilor comerciale, salarii, contribuții alte drepturi, din bilanțul instituțiilor publice.

**Sursa de date primare:**

-Bugetul asigurărilor sociale de stat

-Bugetul asigurărilor pentru șomaj

-Fondul național de asigurări sociale de sănătate

-Instituții finanțate parțial sau integral din venituri proprii -aferente bugetului asigurărilor pentru șomaj-

**Sursa de date primare:**

-Bugetul asigurărilor sociale de stat

-Bugetul asigurărilor pentru șomaj

-Fondul național de asigurări sociale de sănătate

-Instituții finanțate parțial sau integral din venituri proprii -aferente bugetului asigurărilor pentru șomaj-

Standarde utilizate:

-metodologie naționala

Standarde utilizate:

-metodologie națională

Standarde utilizate:

-Standard SEC



**Garanții guvernamentale**

Datele privind garanțiile guvernamentale acoperă toate subsectoarele administrației publice, cu excepția sistemelor de asigurări sociale. Datele sunt clasificate în garanții emise pentru societăți publice, societăți financiare și garanții emise în timpul crizei financiare.


Garanțiile standardizate versus garanțiile simple:

"Garanții standardizate sunt garanții care sunt emise în număr mare, de obicei pentru sume destul de mici, în condiții identice. Există trei părți implicate în aceste aranjamente- debitorul, creditorul și garantul. Debitorului sau creditorul poate încheia contracte cu garantul pentru a rambursa valoarea împrumutului creditorului, în cazul în care debitorul nu își poate îndeplini obligațiile contractuale. Nu este posibil să se estimeze cu precizie riscul de credit pentru fiecare împrumut, dar este posibil să se estimeze pentru cât de multe dintr-un număr mare de astfel de împrumuturi, nu se vor îndeplini obligațiile contractuale. Exemple sunt garanțiile pentru împrumuturi ipotecare, garanții pentru împrumuturi studențești, etc. "(Grupul de lucru cu privire la implicațiile Directivei 2011/85, Raport final).

"O garanție simplă este definită ca individuală, iar garantul nu este în măsură să facă o estimare sigură a riscului de neplată. Garanțiile simple sunt legate de instrumente de datorie (de exemplu: împrumuturi, obligațiuni). "(Grupul de lucru cu privire la implicațiile Directivei 2011/85, Raport final).

Datele nu includ:

* garanțiile guvernamentale emise în cadrul mecanismului de garantare în conformitate cu Acordul-cadru al Facilității de stabilitate financiară europeană (FESF)
* garanții de tip derivate (garanții care corespund definiției unui instrument financiar derivat)
* garanțiile de asigurare a depozitelor și schemelor similare
* garanțiile guvernamentale emise pentru evenimente greu de acoperit prin asigurări comerciale (cutremure, inundații pe scară largă, accidente nucleare, unele expoziții de artă, etc.)
* garanții furnizate unităților clasificate în cadrul administrației publice (Grupul de lucru cu privire la implicațiile Directivei 2011/85, Raport final)



1. Comunicat EUROSTAT nr.47 din 21 aprilie 2023 [↑](#footnote-ref-1)
2. pentru aprobarea plafoanelor unor indicatori specificați în cadrul fiscal-bugetar pe anul 2022 [↑](#footnote-ref-2)
3. dețin o pondere de aproximativ 68,8% în această categorie [↑](#footnote-ref-3)
4. decembrie 2021- noiembrie 2022/decembrie 2020-noiembrie 2021 [↑](#footnote-ref-4)
5. Legea nr. 135/2022 pentru modificarea şi completarea unor acte normative [↑](#footnote-ref-5)
6. începând cu 1 ianuarie 2023 cota de impozitare a dividendelor se majorează de la 5% la 8% (Ordonanța Guvernului nr. 16/2022 aprobată prin Legea nr. 370/2022) [↑](#footnote-ref-6)
7. Declarația unică cu termen de depunere și plată de până la 25 mai 2022 [↑](#footnote-ref-7)
8. majorarea valorii punctului de pensie de la 1.442 lei la 1.586 lei, începând cu data de 1 ianuarie 2022, conform Ordonanței de urgență a Guvernului nr. 125/2021 pentru modificarea și completarea [Legii nr. 127/2019](https://legislatie.just.ro/Public/DetaliiDocumentAfis/215973) privind sistemul public de pensii, precum și pentru modificarea și completarea Ordonanței de urgență a Guvernului nr. 6/2009 privind instituirea pensiei sociale minime garantate [↑](#footnote-ref-8)
9. exclusiv restituiri și majorări de întârziere [↑](#footnote-ref-9)
10. TVA din operațiuni interne au crescut cu 17,4%, iar TVA din importurile de bunuri au crescut cu 19,7% [↑](#footnote-ref-10)
11. Comunicat de presă INSSE nr. 30/9 februarie 2023 -Comerț internațional –calcule interne [↑](#footnote-ref-11)
12. Comunicat de presă INSSE nr. 29/06 februarie 2023 -Comerț şi servicii [↑](#footnote-ref-12)
13. Ordonanța Guvernului nr. 16/2022 aprobată prin Legea nr. 370/2022 [↑](#footnote-ref-13)
14. OG nr.15/2022 pentru modificarea şi completarea OUG nr.77/2009 privind Organizarea şi exploatarea jocurilor de noroc [↑](#footnote-ref-14)
15. Comunicat de presă INS nr.30/9 februarie 2023 [↑](#footnote-ref-15)
16. decembrie 2021- noiembrie 2022/decembrie 2020- noiembrie 2021 [↑](#footnote-ref-16)
17. efect asupra încasărilor începând cu luna iulie 2022 (Legea nr. 135/2022 pentru modificarea şi completarea unor acte normative) [↑](#footnote-ref-17)
18. efect asupra încasărilor începând cu luna septembrie 2022 (Ordonanța Guvernului nr.16/2022 pentru completarea Legii nr.227/2015 privind Codul fiscal, abrogarea unor acte normative și alte măsuri fiscale) [↑](#footnote-ref-18)
19. efect asupra încasărilor începând cu luna septembrie 2022 (Ordonanța Guvernului nr.16/2022 pentru completarea Legii nr.227/2015 privind Codul fiscal, abrogarea unor acte normative și alte măsuri fiscale) [↑](#footnote-ref-19)
20. OUG nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative [↑](#footnote-ref-20)
21. pentru completarea art. I din Ordonanța de urgență a Guvernului nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative [↑](#footnote-ref-21)
22. Conform Comunicatului Eurostat nr.47/21 aprilie 2023 [↑](#footnote-ref-22)
23. Conform execuției bugetului general consolidat la 31 decembrie 2022 [↑](#footnote-ref-23)